text: Elokuva alkaa kun yhdysvaltalainen avustustyöntekijä Payle (Audie Murphy), jonka nimeä ei elokuvassa mainita, löytyy surmattuna saigonilaisesta joesta. Siirtomaapoliisi pyytää Thomas Fowleria (Michael Redgrave) tunnistamaan ruumiin. Fowler on huumeisiin sotkeutunut kovanahkainen mutta uuvahtanut Timesin kirjeenvaihtaja.


title: Hiljainen amerikkalainen (vuoden 2002 elokuva)

text: Takaumana kerrotaan kuinka amerikkalainen rakastuu brittitoimittaja tyttöystävään. Kostoksi Fowler kertoo kommunisteille yhdysvaltalaisten ja kommunismin vastustajien välisistä asekaupoista.


title: Tšusovoin piiri

text: Tšusovoin piiri () on kunnallinen itsehallintoalue Permin aluepiirissä Venäjällä. Vuonna 1923 perustetun piirin pinta-ala on 3 505 neliökilometriä. Asukkaita on 72 700 henkeä (vuonna 2009).


title: Tšusovoin piiri

text: Tšusovoin piirin sijaitsee Permin aluepiirin keskiosassa. Pohjoisessa se rajoittuu Gubahan ja Gremjatšinskin, idässä Gornozavodskin, etelässä Lysvan ja Kungurin sekä lännessä Permin ja Dobrjankan piireihin. Seudulla on huomattavat metsävarat. Hyötykaivannaisia ovat öljy, sepeli, kalkkikivi, dolomiitti ja kivihiili. Piirin läpi virtaa Tšusovaja-joki.


title: Tšusovoin piiri

text: Piiriin kuuluu Tšusovoin kaupunki ja 7 maalaiskuntaa: Kalino, Komarihinski, Nikiforovo, Sjola, Skalnyi, Verhneje Kalino ja Verhnetšusovskije Gorodki. Hallinnollinen keskus on Tšusovoi. Asutuskeskuksia on yhteensä 77.


title: Tšusovoin piiri

text: Asukkaista on vuoden 2002 väestönlaskennan mukaan 90,4 % venäläisiä ja 5 % tataareja. Kaupunkiväestön osuus on 82,0 %.


title: Tšusovoin piiri

text: Piirin kautta kulkee Kungurin ja Bereznikin sekä Permin ja Sverdlovskin alueen väliset maantiet sekä Permin–Nižni Tagilin ja Permin–Solikamskin rautatiet. Talous perustuu metalli-, metsä-, puunjalostus-, elintarvike- ja rakennustarviketeollisuuteen. Tärkein yritys on Tšusovoin metallitehdas. Maatalous on erikoistunut maidon tuotantoon.


title: Tšusovoin piiri

text: Piirissä toimii lääketieteellinen ja ammattiopisto, teollisuusteknikumi, lasten taidekoulu, kulttuuri- ja vapaa-ajankeskuksia, kirjastolaitos, kotiseutumuseo, kansatieteellinen puisto, Viktor Astafjeville omistettu kirjallisuusmuseo sekä poliittisten vainojen ja totalitarismin muistokeskus Perm-36. Tšusovskojessa on paikallinen televisioasema. Paikallislehtenä ilmestyy "Tšusovskoi rabotši" (”Tšusovoin työläinen”).


title: Tšusovoin piiri

text: Seudulla on useita arkeologisia muistomerkkejä. Nähtävyyksiin kuuluvat maalaiskylien kirkot sekä Tšusovoin, Vereinon ja Kopalnon historialliset rakennukset.


title: Silvestre Varela

text: Silvestre Manuel Gonçalves Varela (s. 2. helmikuuta 1985 Almada, Portugali) on portugalilainen jalkapalloilija. Hän edustaa portugalilaista Portoa ja on pelipaikaltaan laitalinkki.


title: Silvestre Varela

text: Varela on lissabonilaisen Sportingin kasvatti. Ammattilaisuransa alkuvuosina hän pelasi lainalla Casa Piassa ja Vitória Setúbalissa. Kauden 2005–2006 lainapestien välissä hän pelasi Sportingin edustusjoukkueessa, jossa vastuuta ei kertynyt kuin kahden ottelun verran.


title: Silvestre Varela

text: Kaudeksi 2007–2008 Varela lainattiin espanjalaiseen Recreativoon, jossa pelasivat myös entiset Sporting-pelaajat Beto ja Carlos Martins. Hän pelasi kauden aikana 22 ottelua, joissa ei syntynyt maaleja. Heinäkuussa 2008 Varela palasi kasvattajaseuraansa, josta hänet kuitenkin myytiin Estrela Amadoraan.


title: Silvestre Varela

text: Kausi 2008–2009 sujui Varelan osalta hyvin, mutta joukkue tippui maan pääsarjasta. Heinäkuussa 2009 hän siirtyi ilmaisella siirrolla ja nelivuotisella sopimuksella Portoon.


title: Silvestre Varela

text:
Varela teki ensiesiintymisensä Portugalin maajoukkueessa 3. maaliskuuta 2010 ystävyysottelussa
Kiinaa vastaan. Hän pelasi ottelusta toisen puoliajan ja se päättyi Portugalin voittoon numeroin 2–0.


title: Lauri Kivinen

text: Lauri Simo Kivinen (s. 2. huhtikuuta 1961) on suomalainen yritysjohtaja, joka toimi Yleisradion toimitusjohtajana vuosina 2010–2018. Hän toimi ennen siirtymistään Yleisradion toimitusjohtajaksi erilaisissa viestintäjohdon tehtävissä Nokiassa ja Nokia Siemens Networksissä. Hän on toiminut muun muassa Nokian viestintäjohtajana.


title: Lauri Kivinen

text: Kivinen valmistui kauppatieteen maisteriksi 1985 Turun kauppakorkeakoulusta. Hän aloitti Nokiassa viestintäjohtajana vuonna 1988 ja yleni 1990-luvun lopulla Nokian yhtymäviestinnän johtoon. Hän toimi Nokian Brysselin-toimiston vetäjänä vastaten Nokian EU-suhteiden hoitamisesta vuosina 2003–2007. Ennen Yleä hän toimi Nokia Siemens Networksin yhteiskuntasuhdejohtajana.


title: Lauri Kivinen

text: Lauri Kivinen aloitti työt Yleisradion toimitusjohtajana toukokuun 2010 alussa Mikael Jungnerin seuraajana. Kivinen ilmoitti 25. tammikuuta 2018, että hän jättää Yleisradion toimitusjohtajan tehtävät ja siirtyy yksityissektorin palvelukseen. Uusi toimitusjohtaja on MTV:ltä siirtyvä Merja Ylä-Anttila, joka aloitti toimessaan 1.9.2018.


title: Lauri Kivinen

text: Kivisen valintaa Yleisradion johtoon arvosteltiin Nokia Siemens Networksin kansainvälistä huomiota herättäneiden Iran-kauppojen johdosta. NSN myi Iranin hallitukselle valvontakeskuksen, joka Washington Times -lehdessä julkaistun artikkelin mukaan oli tärkeä väline Iranin kansannousun tukahduttamisessa. Kivisen valintaa Yleisradion johtoon arvostelivat lukuisat suomalaiset kansalaisjärjestöt, kuten Electronic Frontier Finland, Suomen PEN, sekä Euroopan parlamentin ihmisoikeuskomitean puheenjohtaja Heidi Hautala.


title: Lauri Kivinen

text: Kivisen toimitusjohtajan toimi muutettiin toistaiseksi voimassa olevaksi, siinä missä hänen edeltäjänsä Mikael Jungnerin johtajuus oli määräaikainen. Samalla toimitusjohtajan palkka nostettiin muiden valtionyhtiöiden johtajien tasolle 25 000 euroon, kun se aikaisemmin oli ollut noin 16 500 euroa kuukaudessa. Yleisradion ohjelmatyöntekijät sekä hallintoneuvoston keskustalaiset ja sosialidemokraattiset jäsenet arvostelivat palkan korottamista.


title: Lauri Kivinen

text: Yleisradion hallituksen puheenjohtaja Kari Neilimo antoi haastattelun Nykypäivä-lehdelle elokuun lopussa 2010 koskien Ylen osien yhtiöittämistä. Kivinen vastasi Neilimon haastatteluun kommentein, että ""--Ylessä löytyy vieläkin tehottomuutta sekä henkilöstön että tekniikan käytössä. Lähdemme liikkeelle ensisijaisesti sisällöllisistä asioista. Siitä, mitä mitä kannattaa tehdä ja missä ja miten. Etsimme sisäisiä synergioita. Tehoja sisällön tuottamiseen."".


title: Lauri Kivinen

text: Kivisen pro gradu -opinnäytetyön nimi oli "Kuljetusmuodon valinta elektroniikka-alan vientikuljetuksissa".


title: Lauri Kivinen

text: Kivinen puhuu viittä kieltä. Lauri Kivisen isä Matti Kivinen työskenteli nuorena Ylen aluetoimittajana ja myöhemmin matkailualalla muun muassa Saksassa sekä Finlandia-talon johtajana. Kivisen setä Pentti Kivinen on toiminut muun muassa Suomen Messujen toimitusjohtajana. Kivinen on naimisissa ja hänellä on kolme lasta. Kivinen on kertonut juoksevansa maratonin kerran vuodessa. Hänen veljensä Aarni Kivinen on näyttelijä ja muusikko.


title: Lauri Kivinen

text: Kivinen soittaa ja laulaa Åttopojat-yhtyeessä nimellä Ilari Vinkuen. Hän osallistui MTV3:n Syksyn säveleen vuonna 1984 Tomppa ja Tiilin Veljekset -kokoonpanossa. Nimi viittaa muusikko Henry Theeliin ja taloustieteilijä Henri Theiliin. Kivinen toimi yhtyeen laulusolistina. Kivinen ei ole minkään puolueen jäsen mutta on kuulunut Kokoomuksen Nuorten Liittoon 1970-luvulla.


title: Lysvan piiri

text: Lysvan piiri () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 3 704 neliökilometriä. Asukkaita on 82 300 henkeä (vuonna 2009).


title: Lysvan piiri

text: Lysvan piiri sijaitsee Permin aluepiirin itäosassa. Pohjoisessa se rajoittuu Tšusovoin ja Gornozavodskin piireihin, idässä Sverdlovskin alueeseen, etelässä Berjozovkan ja lännessä Kungurin piireihin. Seudulla virtaa Tšusovaja ja sen sivujoet Barda, Lysva ja Šakva. Hyötykaivannaisiin kuuluu kalkkikivi.


title: Lysvan piiri

text: Piiriin kuuluu Lysvan kaupunki sekä kolme maalaiskuntaa: Kormovištše, Kyn ja Novoroždestvenskoje. Hallinnollinen keskus on Lysva. Asutuskeskuksia on yhteensä 61.


title: Lysvan piiri

text: Asukkaista on vuoden 2002 väestönlaskennan mukaan 90,3 % venäläisiä ja 6,8 % tataareja. Kaupunkiväestön osuus on 82,8 %.


title: Lysvan piiri

text: Piirin kautta kulkee Kungurin ja Tšusovoin välinen maantie sekä Kalinon ja Berdjaušin välinen rautatie. Seudulla on koneenrakennus-, metalli- ja kevyttä teollisuutta. Lisäksi harjoitetaan puunhankintaa ja maataloutta.


title: Lysvan piiri

text: Piirissä on kaksi ammattikoulua, lääketieteelinen ja polytekninen opisto, Permin teknisen yliopiston filiaali, lasten luomistyön keskus, musiikki- ja taidekoulut, kulttuuri- ja vapaa-ajankeskuksia, kirjastolaitos, historiallinen ja taidemuseo sekä draamateatteri. Lysvassa toimii kaksi TV-asemaa. Paikallislehtenä ilmestyy "Iskra" (”Kipinä”).


title: Lysvan piiri

text: Nähtävyyksiin kuuluvat Lysvan, Kynin ja Novoroždestvenskojen ortodoksiset kirkot sekä Lysvan ja Kynin metallitehtaiden rakennukset.


title: Gornozavodskin piiri

text: Gornozavodskin piiri () on kunnallinen itsehallintoalue Permin aluepiirissä Venäjällä. Vuonna 1965 perustetun piirin pinta-ala on 7 057 neliökilometriä. Asukkaita on 27 500 henkeä (vuonna 2009).


title: Gornozavodskin piiri

text: Gornozavodskin piiri sijaitsee Permin aluepiirin itäosassa. Etelässä se rajoittuu Lysvan, lännessä Tšusovoin, Gremjatšinskin ja Kizelin piireihin sekä idässä Sverdlovskin alueeseen. Pinta-alasta yli 85 % on metsää. Hyötykaivannaisia ovat kromiitti, kvartsiitti, marmori, tulenkestävä savi, lasihiekka, rautamalmi, kulta ja uvaroviitti. Piirin alueella sijaitsee osa Basegin luonnonpuistosta.


title: Gornozavodskin piiri

text: Piiriin kuuluu Gornozavodskin kaupunki sekä kuusi maalaiskuntaa: Biser, Kusje-Aleksandrovski, Medvedka, Pašija, Sarany ja Tjoplaja Gora. Hallinnollinen keskus on Gornozavodsk. Asutuskeskuksia on yhteensä 19.


title: Gornozavodskin piiri

text: Asukkaista on vuoden 2002 väestönlaskennan mukaan 88,4 % venäläisiä, 4,9 % tataareja ja 1,7 % ukrainalaisia.


title: Gornozavodskin piiri

text: Piirin kautta kulkee Permin ja Sverdlovin alueen välinen maantie sekä Permin ja Nižni Tagilin välinen rautatie. Talous perustuu puunhankintaan ja kaivosteollisuuteen.


title: Gornozavodskin piiri

text: Piirissä toimii ammattikoulu, lasten ja nuorten luomistyön keskus, lasten musiikki- ja taidekoulut, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy "Novosti" (”Uutiset”).


title: Gornozavodskin piiri

text: Seudulla on kivi-, pronssi- ja rautakautisia arkeologisia muistomerkkejä. Nähtävyyksiin kuuluvat entisten metallitehtaiden rakennukset.


title: Paperinkeräys (yritys)

text: Paperinkeräys Oy on vuonna 1943 perustettu kierrätys-, ympäristö- ja tietoturvapalveluita tarjoava yritys. Se myös kerää paperia ja toimittaa sen raaka-aineeksi. Paperinkeräys myy keräyspaperin lisäksi muitakin uusioraaka-aineita ja tuotteita raaka-aineeksi, energiaksi tai uudelleen käytettäväksi.


title: Paperinkeräys (yritys)

text: Paperinkeräys Oy vastaa paperin talteenotosta koko Suomessa. Paperinkeräys Oy sopii kuntien tai kunnallisten liikelaitosten kanssa keräyspisteiden paikoista ja käyttää paikallisia alihankkijoita keräyspisteiden tyhjennyksiin ja paperin kuljetuksiin. Yritys myös neuvoo ja opastaa kuluttajia.


title: Paperinkeräys (yritys)

text: Paperinkeräys Oy on suomalaisten metsäteollisuusyritysten vuonna 1943 perustama ja edelleen omistama yritys.


title: Paperinkeräys (yritys)

text: Alun perin paperin kerääminen aloitettiin paperin raaka-aineen niukkuuden tähden. Saksassa oli kova paperipula 1920-30-luvuilla, ja silloin liikemies Ruben Liebkind alkoi toimittaa keräyspaperia Suomesta Saksaan. Kun paperista maksettiin kerääjille palkkioita, alkoivat aatteelliset yhdistykset saada rahaa keräämällä paperia.


title: Paperinkeräys (yritys)

text: Sotavuosina ja toisen maailmansodan jälkeen teollisuus kärsi kovasta raaka-ainepulasta, ja keräyspaperin ohella kerättiin myös kangasta, kumia, metallia yms. Suomessa metsäyhtiöt perustivat v. 1943 Jätekeskus Oy:n, josta tuli sittemmin Paperinkeräys Oy.


title: Paperinkeräys (yritys)

text: Sodan jälkeen kaikesta oli huutava pula, ja niin houkuteltiin myös yksityisiä ihmisiä, jopa koululapsia keräämään paperia erilaisia makeis- ja tavarapalkkioita vastaan. Yksityisten ihmisten keräystoiminta oli innokkainta 1950–1960-luvuilla. 1970-luvulla keräyspalkkiot lopetettiin ja paperinkeräys organisoitiin ammattimaisten keräysliikkeiden kautta.1990-luvulla paperinkeräyksen motiiviksi tulivat myös vihreät arvot. Nyt haluttiin säästää paperia, jotta kaatopaikat eivät täyttyisi ja että maapallon keuhkot eli metsät pysyisivät elinvoimaisina. 1990-luvulla kuluttajilta alettiin aktiivisesti kerätä myös erilaisia pakkauskartonkeja kuten maito- ja mehutölkkejä.Vuonna 1998 huoli luonnonvarojen kestävästä käytöstä sai aikaan valtioneuvoston päätöksen tuottajavastuun toteuttamiseksi. Paperiteollisuus velvoitettiin huolehtimaan paperin talteenotosta ja keräyspaperin hyödyntämisestä. Paperiteollisuus on valtuuttanut Paperinkeräys Oy:n järjestämään keräyksen ja toimittamaan keräyspaperin hyödynnettäväksi.Paperinkeräys Oy ja sen tytäryhtiöt huolehtivat myös muista jätemateriaaleista kuten paperi- ja kartonkiteollisuuden tuottamasta tuotantohylystä, kaupan ja teollisuuden kierrätysmuovista, kierrätysmetallista, metsätähteestä, kierrätyspuusta, energiajätteestä sekä polttokelpoisesta yhdyskuntajätteestä. Yritys ostaa käytettyjä toimistokalusteita ja käytettyjä kuormalavoja ja myy niitä eteenpäin.


title: Nytva

text: Nytva () on kaupunki Permin aluepiirissä Venäjällä. Se sijaitsee Kamaan laskevan Nytva-joen suussa 84 kilometriä Permistä länteen. Kaupunki on Nytvan piirin keskus. Siellä on Permin ja Pibanšurin väliseltä rautatieltä haarautuvan sivuradan pääteasema. Asukkaita on 20 600 henkeä (vuonna 2009).


title: Nytva

text: Paikkakunta on saanut alkunsa Stroganovien vuonna 1756 perustaman rautatehtaan asuintaajamasta. Kaupunginoikeudet se sai vuonna 1942. Nykyään Nytvassa on metalli- ja elintarviketeollisuutta.


title: No Guts. No Glory.

text: No Guts. No Glory. on australialaisen hard rock -yhtyeen Airbournen toinen studioalbumi. Albumi julkaistiin 8. maaliskuuta 2010 Euroopassa, Kanadassa, Japanissa ja Australiassa sekä 20. huhtikuuta Yhdysvalloissa.


title: Esa Honkalehto

text: Esa Honkalehto (s. 8. lokakuuta 1965) on suomalainen urheiluvaikuttaja ja entinen pesäpalloilija. Hän oli vuoteen 2017 asti Ilveksen jääkiekon SM-liigajoukkueen asioita hoitavan Ilves-Hockey Oy:n toimitusjohtaja.


title: Esa Honkalehto

text: Honkalehto toimi ensimmäisen kerran Ilves-Hockeyn toimitusjohtajana vuosina 2004–2010. Honkalehdon kahtena viimeisenä kautena Ilves-Hockey Oy teki tappiota puoli miljoonaa euroa kaudessa. Honkalehto palasi toimitusjohtajaksi elokuussa 2014, toimittuaan huhtikuusta 2014 lähtien Ilveksen liiketoimintajohtajana. Aikaisemmin hän on toiminut muun muassa Suomen Urheiluliiton markkinointijohtajana (1997–2000) ja yleisurheilun Helsingin grand prix’n pääsihteerinä (2001–2003). Vuonna 2010 Honkalehto valittiin vuoden 2012 yleisurheilun EM-kisojen pääsihteeriksi.


title: Esa Honkalehto

text: Omalla urheilu-urallaan Honkalehto edusti Hyvinkään Tahkoa pesäpallon SM-sarjassa ja Superpesiksessä vuosina 1983–1995. Hän oli kaudella 1988 SM-sarjan paras etenijä 44 juoksullaan. Jääkiekkoa Honkalehto pelasi universiadeissa.


title: Esa Honkalehto

text: Honkalehto on koulutukseltaan liikuntatieteiden maisteri.


title: Kivinen

text: Kivinen on muun muassa seuraavien henkilöiden sukunimi:


title: Virtuaaliasema

text: Virtuaaliasema () on tietokoneohjelma, joka emuloi yleensä optista asemaa, kuten CD- tai DVD-asemaa.


title: Virtuaaliasema

text: Käyttöjärjestelmät ja ohjelmat saavat näin väärennettyä tietoa, että tietokoneeseen on kytketty oikea fyysinen asema, mutta todellisuudessa ohjelmisto vain esittää olevansa fyysinen asema. Sisältönään virtuaaliasemat käyttävät yleensä CD/DVD-imagea/levykuvaa, minkä myötä levyistä otettujen varmuuskopioiden käyttö on helppoa ilman fyysisiä levyjä, sillä levyn vaihto onnistuu pikaisesti ja imaget/levykuvat eivät kulu käytössä. Ohjelma kykenee yleensä emuloimaan useita asemia, mikä mahdollistaa useamman imagen/levykuvan samanaikaisen käytön. Lisäksi etuna on suora lukeminen levyiltä, joka on erittäin paljon nopeampaa virtuaalisena, koska kiintolevyjen tiedonsiirtonopeudet ovat erittäin paljon suuremmat kuin optisten asemien. Joissakin ohjelmissa ja tietokonepeleissä käytetään kopiointisuojauksia, joiden tarkoitus on estää ohjelmien ja pelien käyttö virtuaalisessa asemassa. Jotkin virtuaaliasemaa emuloivat ohjelmistot osaavat myös huijata näitä ohjelmia luulemaan, että suoritus tapahtuu fyysiseltä levyltä.


title: Poliisiromaani

text: Poliisiromaani on yksi rikoskirjallisuuden alalajeista. Sen pääosassa on poliisi ja painopiste on poliisityön kuvauksessa. Perinteisestä salapolisiiromaanista poiketen tutkittavia rikoksia voi olla monia eivätkä ne välttämättä liity toisiinsa.


title: Poliisiromaani

text: Poliisiromaani kuvaa rikoksen ratkaisemista poliisin näkökulmasta. Se kertoo poliisin arjesta realistisesti, poliisi voi saada hälytyksen vaikkapa sovittamaan lähiössä tapahtuvaa perheriitaa tai katkaisemaan katutappelun.


title: Poliisiromaani

text: Yksi tunnetuimmista suomalaisista poliisiromaanien kirjoittajista on Matti Yrjänä Joensuu, jonka kirjojen päähenkilönä on ylikonstaapeli Timo Harjunpää. Joensuun romaaneissa kuvataan kaunistelematta väkivaltaa, mutta sillä ei kuitenkaan turhaan herkutella.


title: Poliisiromaani

text: Poliisiromaaneissa tärkeitä ovat henkilöt. Uhrit, rikolliset sekä poliisit itse. Monissa poliisiromaaneissa käsitellään perheen ja uran yhteensovittamisen vaikeutta. Rikollinenkaan ei ole läpeensä paha, vaan rikollisen toiminnan takana piilee usein tavallinen ihminen pelkoineen ja toiveineen.


title: Maximilian Theodor Buch

text: Maximilian Theodor (Max) Buch (29. elokuuta 1850 Räpina, Liivinmaan kuvernementti, Venäjän keisarikunta – 6. tammikuuta 1920 Lappeenranta, Suomi) oli syntyjään baltiansaksalainen suomalainen lääkäri ja kansatieteilijä. Arvoltaan hän oli lääketieteen tohtori ja hovineuvos. Hänen laaja kirjallinen tuotantonsa on pääosin saksankielinen, mutta hän julkaisi myös ruotsiksi ja venäjäksi.


title: Maximilian Theodor Buch

text: Maximilian Buch syntyi Liivinmaalla, nykyisen Viron alueella, tuli ylioppilaaksi Tarton kymnaasista vuonna 1869 ja opiskeli lääketiedettä Tarton yliopistossa. Hän valmistui lääketieteen tohtoriksi vuonna 1877 ja työskenteli aluksi tehtaanlääkärinä Iževskin kivääritehtaassa Vjatkan kuvernementissa Venäjällä vuodet 1877–1880. Hän teki kansatieteellisiä havaintoja udmurttien (votjakkien) keskuudessa ja julkaisi tutkimuksen "Die Wotjäken, eine Ethnologische Studie" vuonna 1882.


title: Maximilian Theodor Buch

text: Iževskin jälkeen Buch työskenteli pataljoonanlääkärinä 89. Belomorskin (Sorokan) jalkaväkirykmentissä ja siirtyi sen jälkeen vakinaiseksi lääkäriksi Helsinkiin venäläisen sotilassairaalan, jossa palveli vuodet 1880–1885. Buch sai nopeasti tarpeekseen venäläisen sotilassairaalan oloista. Hän suoritti "colloquium familiare" -tutkinnon, haki Suomen kansalaisuutta ja alkoi toimia suomalaisena lääkärinä.


title: Maximilian Theodor Buch

text: Buch hoiti Lappeenrannan kaupunginlääkärin virkaa vuosina 1885–1890 ja johti siellä myös kylpylää viisi vuotta, hoiti suomalaisen rakuunarykmentin lääkärinvirkaa vuosina 1890–1902. Vuosina 1890–1902 Buch toimi Lappeenrannassa rahatoimiston jäsenenä ja kaupunginvaltuutettuna. Kun rakuunarykmentti lakkautettiin ja Buch joutui lakkautuspalkalle, hän siirtyi Helsinkiin pitämään yksityisvastaanottoa.


title: Maximilian Theodor Buch

text: Buch julkaisi Saksassa vuonna 1883 kirjan "Finnland und seine Nationalitätenfrage", jossa hän varoitti kielikiihkoilusta ja kannatti suomen ja ruotsin kielen tasa-arvoa. Lisäksi Buch käänsi suomalaista kaunokirjallisuutta saksan kielelle.


title: Maximilian Theodor Buch

text: Buch arvosteli August Ahlqvistia vuonna 1889 Suomen Lääkäriseuran julkaisussa ja todisteli historiallis-maantieteellisesti, kielitieteellisesti ja jopa Kalevalan henkilöiden elinikää määritellen, että sauna olisi suomalainen keksintö. Tämä oli ensimmäinen kerta, kun saunaa koetettiin väittää suomalaiseksi ilmiöksi.


title: Maximilian Theodor Buch

text: Virolaisten vanhaa pakanauskontoa ja Tõnnin palvontaa käsittelee Buchin teos "Ueber den Tõnnis-cultus und andere Opfergebräuche der Esthen" (1897).


title: Maximilian Theodor Buch

text: Max Buchin puoliso oli Anna Eugenie o.s. Stintmann (1855–1934). Heillä oli kolme lasta. Pojista Kurt Karl Vilhelm Buch (1881–1967) oli kemisti, Åbo Akademin ja Helsingin yliopiston professori ja Hans Robert Viktor Buch (1883–1964) oli kasvitieteilijä, Helsingin yliopiston dosentti ja kasvitieteellisen museon kustos.


title: Twilight Theater

text: Twilight Theater on Poets of the Fallin neljäs studioalbumi, joka julkaistiin 17. maaliskuuta 2010. Ensimmäinen single ”Dreaming Wide Awake” saapui kauppoihin 3. helmikuuta 2010. Albumin kappale ”War” on lisensoitu suomalaisen Remedy Entertainmentin "Alan Wake" -videopeliin.


title: Twilight Theater

text: "Twilight Theater" saavutti kultalevyn rajan ilmestymisvuonnaan.


title: Myron Markevytš

text: Myron Bohdanovytš Markevytš (, s. 1. helmikuuta 1951) on ukrainalainen jalkapallovalmentaja ja entinen keskikenttäpelaaja.


title: Myron Markevytš

text: Markevytš aloitti oman uransa FK Karpaty Lvivin organisaatiossa 1970-luvulla onnistumatta kuitenkaan murtautumaan seuran edustusjoukkueen miehistöön. Hän haki peliaikaa mm. FK Spartak Ordzhonikidzesta, mutta ura ei oikein lähtenyt lentoon ja niinpä Markevytš ripusti nappulakengät naulaan 26-vuotiaana 1977.


title: Myron Markevytš

text: Markevytš opiskeli Lvivin liikuntatieteellisessä instituutissa ja Moskovan valmennusakatemiassa 1970- ja 1980-luvuilla. Hän aloitti oman valmennusuransa FK Torpedo Lutskissa 1984. Ura lähti kuitenkin toden teolla liikkeelle vasta Neuvostoliiton hajoamisen jälkeen itsenäisen Ukrainassa. Hänestä tuli 1992 FK Karpaty Lvivin päävalmentaja ja heti seuraavana vuonna seura eteni Ukrainan cupin loppuotteluun, jossa FK Dynamo Kiova oli kuitenkin parempi maalein 2–1. Parhaimmillaan hän johdatti seuran liigassa viidenneksi.


title: Myron Markevytš

text: Kesällä 1995 Markevytš siirtyi pois seurasta, mutta palasi takaisin jo seuraavana vuonna. Uudella yrityksellään hän nosti Lvivin jälleen kärkisijoille liigassa ja tuloksena oli kolmossija kauden 1997–1998 päätteeksi. Tämän jälkeen hän toimi FK Metalurh Zaporižžjan päävalmentajana, kunnes siirtyi kaudella 2002 Venäjän liigassa pelanneen FK Anži Mahatškalan valmentajaksi. Seura vajosi kuitenkin liigan hännille ja Markevytš palasi takaisin Karpaty Lviviin. Tällä kertaa menestys jäi kuitenkin kovin vaatimattomaksi ja seura putosi liigasta kauden 2003–2004 päätteeksi.


title: Myron Markevytš

text: Vuonna 2005 Markevytšista tuli FK Metalist Harkovan päävalmentaja. Hänen johdollaan seura on noussut taistelemaan kärkipään sijoituksista Ukrainan liigassa ja 2006–2009 se on sijoittunut kolmesti perättäin kolmanneksi.


title: Myron Markevytš

text: Helmikuussa 2010 Markevytšista tuli Ukrainan maajoukkueen uusi päävalmentaja. Markevytšin ura maajoukkueessa jäi lopulta varsin lyhyeksi, sillä hän erosi tehtävistään jo elokuussa 2010. Syynä oli Ukrainan jalkapalloliiton päätös rankaista Markevytšin seuraa FK Metalist Harkovaa vuonna 2008 tapahtuneesta ottelutuloksen järjestämisestä. Markevytš itse ei ollut tapauksessa epäiltynä.


title: Myron Markevytš

text: Helmikuun lopulla 2014 Markevytš jätti Metalist Harkovan lähes kymmenen vuoden jälkeen. Seura oli liigassa toisena ja Markevytšin eron taustalla olivat seuran taloudelliset ja johdolliset ongelmat. Toukokuun lopussa 2014 Markevytš allekirjoitti kolmivuotisen sopimuksen FK Dnipro Dnipropetrovskin kanssa. Kaudella 2014/15 Markevytš johdatti Dnipron yllättäen Eurooppa-liigan loppuotteluun. Historiallinen mestaruus jäi haaveeksi, kun Sevilla FC oli lopulta vahvempi maalein 3–2. Ukrainan liigassa Markevytš luotsasi Dnipon kolmanneksi kausilla 2014/15 ja 2015/16. Hän erosi seuran palveluksesta kesäkuussa 2016.


title: Break (Enchantin albumi)

text: Break on yhdysvaltalaisen progressiivisen rockyhtyeen Enchantin neljäs studioalbumi.


title: Tonkin

text: Tonkin () oli Ranskan siirtokunta nykyisen Vietnamin pohjoisosassa. Se kattoi viljavan ja väkirikkaan Punaisenjoen suistoalueen ja ulottui Ma-joelta pohjoiseen aina Kiinan rajalle asti. Eteläisin kaupunki oli Ninh Bình.


title: Tonkin

text: Vuonna 1887 Tonkinista, Annamista ja Kotšin-Kiinasta muodostettiin Ranskan Indokiina, johon Laos liitettiin joitakin vuosia myöhemmin.


title: Musta hevonen (täsmennyssivu)

text: Musta Hevonen tai musta hevonen voi tarkoittaa seuraavia:


title: Sanna Hellström

text: Sanna Hellström (s. 20. lokakuuta 1972 Jyväskylä) on suomalainen eläinlääkäri ja poliitikko.


title: Sanna Hellström

text: Hellström valittiin vuonna 2014 Korkeasaaren johtajaksi. Hellström väitteli eläinlääketieteen tohtoriksi elintarvikehygienian alalta Helsingin yliopistossa vuonna 2011. Hän on työskennellyt Elintarviketurvallisuusvirasto Eviran neuvottelevana virkamiehenä. Hän oli Korkeasaaren eläintarhan johtokunnan puheenjohtaja kaudella 2012–2014. Vuosina 2008–2010 Hellström oli Suomen Eläinlääkäriliiton puheenjohtaja.


title: Sanna Hellström

text: Vuosina 2002–2003 Hellström toimi Helsingin yliopiston ylioppilaskunnan puheenjohtajana. Vuosina 2006–2012 hän oli Helsingin yliopiston kollegion varapuheenjohtaja.


title: Sanna Hellström

text: Hellström oli vihreiden edustaja Helsingin kaupunginvaltuustossa vuosina 2001–2012. Hän on ollut myös kaupunginhallituksen jäsen.


title: Juoksumetri

text: Juoksumetri (jm) tarkoittaa rakennustekniikassa ja kaupan alalla jonkin määrälevyisen ja -paksuisen tavaran pituutta metreinä. Mittayksikköä käytetään usein tavarasta, joka voitaisiin mitata myös pinta-alan mukaan neliömetreinä tai painon mukaan kilogrammoina, mutta on käytännöllisempää mitata ja myydä pituuden mukaan metreinä.


title: Juoksumetri

text: Juoksumetreinä myytävässä tavarassa voi olla liitosvara mukana tai leikkauskohta vino, jolloin laskutetaan vain hyödynnettävä pituus. Juoksumetriä voidaankin kuvata käsitteillä hyötypituus ja yhtäjaksoinen pituus.


title: Juoksumetri

text: Juoksumetri ei ole SI-järjestelmän eikä sen edeltäjän metrijärjestelmän mukainen mittayksikkö, joten sen sijaan pitäisi käyttää mittayksikköä metri.


title: Adjuvantti

text: Adjuvantti (< < "adiuvo" ’auttaa’, vrt. adjutantti) tarkoittaa apuainetta, etenkin rokotteen ainesosaa, joka vahvistaa immuunivastetta. Kun rokotteessa annetaan antigeenin lisäksi adjuvantti, adjuvantti saa aikaan luontaisen immuniteetin reagoimisen ja paikallisen tulehdusreaktion. Nämä johtavat sytokiinien kuten interleukiini 12:n syntymiseen. Sytokiinit puolestaan edistävät T-lymfosyyttien kasvua ja erilaistumista (soluvälitteinen immuniteetti). Adjuvantilla pyritään saamaan aikaan muistisolujen muodostuminen (immunologinen muisti) eli vastustuskyvyn syntyminen rokotteen antigeeniä vastaan.


title: Adjuvantti

text: Ihmisiin käytettävien adjuvanttien kehittelyssä pyritään siihen, että ne stimuloivat luontaista immuniteettia mutta eivät aiheuta sairaalloista tulehdusta. Adjuvanttina käytetään alumiinisuoloja, esimerkiksi alumiinihydroksidi-geeliä. Mineraalipohjaisen adjuvantin eräänä vaikutusmekanismina on pidetty sitä, että se aiheuttaa ärsytystä ja houkuttelee paikalle luontaisen immuniteetin valkosoluja. Alumiinipohjaisen adjuvantin ajatellaan myös olevan "repositorinen": sen avulla antigeeni pysyy kauemmin pistopaikassa. Näitä vaikutusmekanismeja ei ole vahvistettu, mutta vuonna 2011 julkaistun tutkimuksen mukaan alumiinikiteet tarttuvat "in vitro" spesifisesti dendriittisoluiksi kutsuttujen valkosolujen solukalvon lipideihin, mikä johtaa adjuvantin ja antigeenin endosytoosiin ja dendriittisolujen aktivoitumiseen.


title: Adjuvantti

text: Hydrofobisilla aineilla on taipumus ärsyttää immuunijärjestelmää, minkä vuoksi niitä on kehitetty adjuvanteiksi. Esimerkiksi Freundin epätäydellinen adjuvantti sisältää vettä emulsiona parafiiniöljyssä, ja antigeeni on sen vesifaasissa. Tätä adjuvanttia on käytetty vuosikymmeniä kokeellisessa immunologiassa ja syövänhoidossa ja lyhytaikaisesti yhdessä ihmiskäyttöön hyväksytyssä rokotteessa. Koska öljy pysyy kudoksessa pistoksen jälkeen eliniän ja adjuvantti aiheuttaa joskus paiseen syntymisen pistokohtaan, sitä ei yleensä käytetä ihmisten rokotteissa. Sen sijaan on kehitetty minimaalisen öljymäärän sisältäviä emulsiopohjaisia adjuvantteja, joita käytetään nykyisin laajalti rokotteissa. Kaksi johtavaa ihmiskäytössä olevaa emulsioadjuvanttia ovat MF59 (Novartis) ja AS03 (GlaxoSmithKline), molemmat skvaleenipohjaisia.


title: Adjuvantti

text: Freundin täydellinen adjuvantti sisältää emulsion – kuten Freundin epätäydellinen adjuvantti – ja lisäksi tapettuja mykobakteereja. Sitä ei käytetä ihmisillä, mutta sen vaikuttavasta aineesta muramyylidipeptidistä on kehitetty ihmisille sopivia johdannaisia.


title: Adjuvantti

text: Uusia ihmiselle soveltuvia adjuvantteja kehitetään kiihkeästi: Kokeellisessa käytössä on adjuvantteja, jotka ovat mikrobien osia tai niiden tuottamia aineita (esimerkiksi tapettuja mykobakteereita tai lipopolysakkaridia). Bakteerimyrkky lipopolysakkaridi stimuloi voimakkaasti immuunijärjestelmän antigeeniä esitteleviä soluja, joten sen johdannaista monofosforyylilipidi A:ta (MPL) käytetään kokeellisesti.


title: Adjuvantti

text: Lisäksi vaihtoehtona on kehitelty rokotteissa käytettäväksi itse sytokiineja kuten interleukiini 12:a, joka edistää vahvasti soluvälitteistä immuunireaktiota.


title: Wacker

text: Wacker voi viitata ainakin seuraaviin asioihin:


title: Vietnamin kansannousut

text: Vietnamin kansannousut tapahtuivat Ranskan Indokiinassa vuosina 1930-1931. Vietnamilaiset olivat turhautuneet, kun eivät saaneet ranskalaisilta poliittisia myönnytyksiä, ja muodostivat poliittisia puolueita kuten Vietnamin kansallispuolueen, VNQDD. Kansannousu alkoi kapinalla Yen Bain linnoituksessa Tonkinissa lähellä Hanoita. Ranskalaiset tukahduttivat kapinan, teloittivat sen johtajat ja hajottivat VNQDD:n. Monet hajotetun puolueen jäsenet liittyivät Indokiinan kommunistiseen puolueeseen, heidän joukossaan Ho Tši Minh.


title: Kylmää terästä

text: Kylmää terästä' on Kathryn Bigelow’n käsikirjoittama ja ohjaama poliisitrilleri, jonka ensi-ilta oli vuonna 1990. Sen pääosaa esittää Jamie Lee Curtis.


title: Kylmää terästä

text: Juuri poliisiksi valmistunut Megan Turner (Curtis) ampuu marketin aseistetun ryöstäjän ensimmäisellä keikallaan. Yksi maahan suojautuneista asiakkaista, pörssimeklari Eugene Hunt (Silver), päättää hetken mielijohteesta siepata rosvon lattialle pudonneen aseen itselleen, ja alkaa sairaalloisesti ihailla sen tuomaa valtaa. Meganin esimies Nick Mann (Brown) ei usko ryöstäjällä olleen asetta ensinkään, ja siirtää Meganin paperitöihin. Pian Eugene alkaa ampua vastaantulleita ihmisiä luodeilla, joihin on kaivertanut Meganin nimen. Tästä hänen pomonsa ei pidä alkuunkaan, ja hän hyllyttää tämän. Megan yrittää silti Nickin tukemana selvittää, kuka on tappojen takana. Sitten hän sattumalta törmää Eugeneen, jonka kanssa hän menee treffeille mitään pahaa aavistamatta.


title: Kylmää terästä

text: "Video-oppaassa" vuodelta 1994 Bello Romano piti "Kylmää terästä" kiintoisana mutta tarinaltaan ohuena tutkielmana himon ja väkivallan suhteesta. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: Armenelos

text: Armenelos on Númenorin ihmisten, haltioiden kielellä "edainin" pääkaupunki J. R. R. Tolkienin luomassa fiktiivisessä Keski-Maassa Taru sormusten herrasta -romaanissa.


title: Armenelos

text:
Armenelos oli täydessä loistossaan Ar-Pharazonin, Númenorin viimeisen kuninkaan hallitusaikana. Hän oli vanginnut Sauronin, joka oli myöhemmin vietellyt kuninkaan ja hänestä oli tullut hänen korkein neuvonantajansa, ja hänen syytään oli myös Númenorin tuho. Hän rakensi suuren, pyöreän temppelin josta nousi suuri savupilvi, joka peitti koko Númenorin viikoksi, jonka jälkeen se alkoi liikkua hitaasti länteen.
Kun Ar-Pharazón alkoi jo tuntea kuoleman varjon yllään, Sauron näki tilaisuutensa. Hän viekoitteli kuninkaan hyökkäämään Valinoriin, kaukaiseen Valinorin maahan, jota johtivat "valar".
Oli suuri ukkosmyrsky, ja Númenorin monituhatpäisen laivaston torvensoitto ylitti ukkosen pauhun. Kun oli kulunut 94 päivää laivaston lähdöstä, Númenorilaiset vihdoin pääsivät Valinoriin ja rantautuivat Túnaan.
Manwe pyysi apua Íluvatarilta, Erulta, joka muunsi maat ja hukutti Númenorin laivaston. Koko sotajoukko kuningas itse mukaan lukien joutuivat vangeiksi Unohdettujen Luolaan aina Viimeiseen Taisteluun asti.


title: Tridymiitti

text: Tridymiitti on kvartsin korkeassa lämpötilassa esiintyvä polymorfinen muoto. Sen kemiallinen kaava on SiO. Tridymiitti muodostuu 900–1 400 asteen lämpötilassa, ja sitä tavataan laavan nopean jäähtymisen muodostamissa vulkaanissa kivissä.


title: Tây Sơn

text: Tây Sơn on piirikunta Bình Địnhin maakunnassa, Vietnamissa. Sen pinta-ala on 708 neliökilometriä, ja asukkaita on noin 135 000. Piirikunnan pääkaupunki on Phú Phong.


title: Tây Sơn

text: Piirikunta tunnetaan kolmen veljeksen kotipaikkana, jotka muodostivat Tây Sơn -dynastian 1700-luvun lopulla.


title: Time Lost

text: Time Lost on yhdysvaltalaisen progressiivisen rockyhtyeen Enchantin kolmas studioalbumi.


title: Đại Việt

text: Đại Việt oli ensimmäinen nykyisen Vietnamin alueella kukoistanut vietnamilainen keisarikunta. Se syntyi, kun Ngô Quyênin nousi valtaan vuonna 939. Keisarikunnan pääkaupunki oli Huế. Đại Việt torjui mongolien hyökkäykset 1200-luvulla, mutta keisarikunta tuhotui 1400-luvulla Kiinan Ming-dynastian hyökätessä. Kymmenen vuoden kiinalaisvallan jälkeen vuonna 1428 kuningas Le karkotti kiinalaiset ja palautti maan nimeksi jälleen Đại Việt. Vuonna 1446 Đại Việt hyökkäsi Champan keskiosiin ja valtasi pääkaupunki Vijayan, mutta chamit valtasivat pääkaupunkinsa takaisin seuraavana vuonna.


title: Arne Nordheim

text: Arne Nordheim (20. kesäkuuta 1931 Larvik – 5. kesäkuuta 2010 Oslo) oli norjalainen säveltäjä. Hän sai sävellyksistään lukuisia palkintoja, ja hänet valittiin International Society for Contemporary Musicin kunniajäseneksi 1997.


title: Arne Nordheim

text:
Nordheim opiskeli Oslon konservatoriossa ensin urkujensoittoa. Hän kiinnostui sävellyksestä lopullisesti kuultuaan Gustav Mahlerin toisen sinfonian esityksen. Nordheim sai sävellysopetusta muun muassa Vagn Holmboelta. 1955 hän sai kosketuksen konkreettiseen musiikkiin Pariisissa ja opiskeli myöhemmin vuonna 1959 elektronista musiikkia Bilthovenissa Alankomaissa. Vuosina 1967–1972 hän teki matkoja Varsovaan elektronisen musiikin studioon, jossa hän loi useita tärkeitä elektroakustisia teoksia.
Nordheimin tuotanto keskittyi Anders Beyerin mukaan "yksinäisyyden, kuoleman, rakkauden ja luonnon" teemoihin. Hänen teoksensa kuvastavat suurta kiinnostusta runouteen ja kirjallisuuteen. Hän käytti mieluimmin alkuperäisiä tekstejä alkukielellä. Nordheimin tärkeitä vokaaliteoksia ovat laulusarjat "Aftonland" ja "Doria" orkesterin säestyksellä sekä "Eco" sopraanolle lapsikuorolle, sekakuorolle ja orkesterille. Yhdessä orkesteriteosten "Canzona", "Epitaffio" ja "Floating and Greening" kanssa nämä sävellykset ovat luoneet Nordheimin kansainvälisen maineen.
Hänen myöhempiä teoksiaan ovat muun muassa Viulukonsertto, Sarja soolosellolle, "Fonos" pasuunalle ja orkesterille sekä näyttämömusiikki "Draumkvedet".


title: Arne Nordheim

text: Nordheim sai Pohjoismaiden neuvoston musiikkipalkinnon, Norjan kulttuurineuvoston kunniapalkinnon, Prix Italian ja Anders Jahren kulttuuripalkinnon. Hän asui vaimonsa Rannveig Getzin kanssa Grottenissa, Norjan valtion kunnia-asunnossa Oslon kuninkaanpalatsin lähellä.


title: Asesino

text: Asesino on Los Angelesissa perustettu projektihenkinen superyhtye. Yhtyeen perusti meksikolainen kitaristi Dino Cazares (Brujeria), joka kokosi yhtyeen vuonna 2002. Yhtyeeseen kuuluu Brujerian, Fear Factoryn, Sepulturan, Sadistic Intentin ja Static-X:n jäseniä sekä vierailijoita samoista yhtyeistä.


title: Asesino

text: "Asesino" on espanjaa ja tarkoittaa suomeksi murhaajaa/tappajaa.


title: Arctostaphylos pallida

text: Arctostaphylos pallida on kanervakasvien heimoon ja sianpuolukoiden sukuun kuuluva valkokukkainen pensas. Se kasvaa noin neljä metriä korkeaksi ja kukkii joulukuusta maaliskuuhun. Kasvi on äärimmäisen harvinainen, sitä tunnetaan 13 kasvupaikalta Kalifornian kukkuloilta.


title: Dirca occidentalis

text: Dirca occidentalis on näsiäkasveihin kuuluva pensas, joka on kotoperäinen laji San Franciscon lahden ympäristössä. Sitä kasvatetaan myös koristekasvina. Se kasvaa hitaasti noin kaksi metriä korkeaksi pensaaksi. Kuori on harmaa, lehdet kapeat ja vaaleanvihreät. Näyttävät keltaiset kukat puhkeavat paljaisiin oksiin jo joulukuussa ennen lehtien puhkeamista.


title: Odorono

text: Odorono on yhdysvaltalainen deodoranttimerkki. The Whon albumilla "The Who Sell Out" (1967) on kappale nimeltä "Odorono", ja albumin kannessa Pete Townshend sivelee jättikokoisella deodoranttipuikolla kainaloaan.


title: Odorono

text: Tuotteen valmistamisen aloitti 1911 perustettu Northam Warren, jonka osti vuonna 1960 Chesebrough-Ponds.


title: Arno Forsius

text: Arno Fredrik Voldemar Forsius (s. 16. huhtikuuta 1929 Vihti) on lahtelainen lääketieteen ja kirurgian tohtori. Hän on myös tunnettu lääketieteen historioitsija.


title: Arno Forsius

text: Forsiuksen vanhemmat olivat pankinjohtaja Eiler Forsius ja pankinjohtaja, kansanedustaja Saara Margareta Elisabeth Hiidenheimo. Hän tuli ylioppilaaksi Suomalaisesta normaalilyseosta 1947 ja valmistui lääketieteen lisensiaatiksi 1954. Forsius avioitui Armi Anita Lehtisen kanssa vuonna 1952.


title: Arno Forsius

text: Forsius toimi Kiikan kunnanlääkärinä 1954–1957, erikoistui sisätauteihin Helsingissä 1957–1963, oli Helsingin A-klinikan lääkärinä 1960–1963, Lahden kaupunginsairaalan sisätautien osastolla osastonlääkärinä 1963–1970 ja ylilääkärinä 1970–1986. Hän oli Lahden kaupunginsairaalan johtava lääkäri vuosina 1970–1976 ja johtava ylilääkäri 1977–1986 sekä Lahden kaupungin terveystoimen johtaja 1986–1992.


title: Arno Forsius

text: Lahdessa Forsius oli sosiaalilautakunnan jäsen 1965, terveydenhoitolautakunnan puheenjohtaja 1966–1972 ja terveyslautakunnan puheenjohtaja 1972–1975, sekä Lahden evankelis-luterilaisten seurakuntien sairaalasielunhoidon johtokunnan jäsen, varapuheenjohtaja ja puheenjohtaja 1964–1975.


title: Arno Forsius

text: Forsius on osallistunut Lahdessa useiden yhdistysten, kuten Päijät-Hämeen (aik. Kyminlaakson) Lääkäriseuran, Lahti-seuran ja Päijät-Hämeen tutkimusseuran toimintaan. Hänet on kutsuttu Päijät-Hämeen Lääkäriseuran ja Päijät-Hämeen tutkimusseuran kunniapuheenjohtajaksi, ja Lahti-Seura on nimennyt hänet ”Vuoden lahtelaiseksi” vuonna 1992. Lisäksi Suomen Lääketieteen Historian Seura on kutsunut hänet kunniajäsenekseen.


title: Arno Forsius

text: Forsiukselle on myönnetty Suomen Valkoisen Ruusun 1. luokan ritarimerkki 1976 ja professorin arvonimi 2001 sekä Lahden kaupungin kultainen mitali 1992 ja Suomen Lääketieteen Historian Seuran Gunnar Soininen -mitali 2001.


title: Arno Forsius

text: Forsius on kirjoittanut 1970-luvun lopulta alkaen lääketieteen ja terveydenhuollon historiaa sekä kulttuurihistoriaa käsitteleviä kirjoituksia valtakunnallisiin ja paikallisiin julkaisuihin, Suomen kansallisbiografiaan sekä Internet-kotisivuilleen, joilla on myös täydellinen luettelo hänen julkaisuistaan.


Jääkiekon maailmanmestaruuskilpailut 1967 olivat lajin 34. maailmanmestaruus- ja samalla 45. Euroopan-mestaruuskilpailut. Kilpailut pidettiin Wienissä, Itävallassa. Turnauksessa karsittiin myös joukkueet vuoden 1968 olympiaturnaukseen.


title: Jääkiekon maailmanmestaruuskilpailut 1967

text: Suomi, Itä-Saksa ja Länsi-Saksa joutuivat karsimaan A-sarjapaikastaan vuoden 1968 MM- ja olympiaturnauksessa. Itä- ja Länsi-Saksa putosivat B-sarjaan vuodeksi 1969, jolloin A-sarja pelattiin vain kuudella joukkueella.


text: Kolme parasta A-sarjakarsintaan vuoden 1968 kisoissa (olympia). Neljäs mukaan olympiakisojen B-sarjaan. Puola ja Italia eivät osallistuneet olympiakisoihin, joten paikan sai Itävalta. Sveitsi ja Unkari putosivat C-sarjaan kaudeksi 1969.


text: Japani ja Ranska (isäntäjoukkue) vuoden 1968 olympiaturnauksen B-sarjaan.


title: Tricia Dunn-Luoma

text: Patricia ”Tricia” Dunn-Luoma (s. 25. huhtikuuta 1975 Derry, New Hampshire) on yhdysvaltalainen jääkiekkoilija. Hän voitti kultaa talviolympialaisissa 1998, hopeaa 2002 ja pronssia 2006.


title: La Fémis

text: La Fémis ("Fondation Européenne pour les Métiers de l’Image et du Son") on Ranskan kansallinen elokuva-alan koulu, joka perustettiin vuonna 1986. Koulu sijaitsee Pariisissa.


title: Tilaa huipulla

text: Tilaa huipulla ("Room at the Top") on Jack Claytonin ohjaama brittiläinen elokuva vuodelta 1959, ja se pohjautuu samannimiseen John Brainen romaaniin. Elokuvassa Laurence Harveyn näyttelemä työläistaustainen Joe Lampton pyrkii avioitumaan miljonäärin tyttären Susan Brownin kanssa, jota esittää Heather Sears. Simone Signoret sai roolistaan Lamptonin rakastajattarena Alicena parhaan naispääosan Oscar-palkinnon ja BAFTAn. Laurence Harvey sai roolistaan Oscar-ehdokkuuden.


title: Tilaa huipulla

text: Vuonna 1999 British Film Instituten kyselyssä "Tilaa huipulla" äänestettiin kaikkien aikojen 32. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista."The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Tähti on syntynyt (vuoden 1954 elokuva)

text: Tähti on syntynyt ("A Star Is Born") on vuonna 1954 ensi-iltansa saanut yhdysvaltalainen musikaalielokuva, jonka on ohjannut George Cukor. Se on uudelleenfilmatisointi elokuvasta "Tapahtuipa Hollywoodissa" (1937). Elokuvan pääosissa ovat Judy Garland ja James Mason. Se kertoo nuoren näyttelijän noususta maailmankuuluksi elokuvatähdeksi samaan aikaan kun hänen näyttelijäaviomiehensä ura hiipuu tyystin.


title: Tähti on syntynyt (vuoden 1954 elokuva)

text: Vuonna 1979 "Tähti on syntynyt" pääsi mukaan suomalaiskriitikoiden kokoamalle sadan tärkeimmän elokuvan listalle.


title: Tähti on syntynyt (vuoden 1954 elokuva)

text: Alkoholisoitunut elokuvatähti auttaa nuoren näyttelijää pääsemään uran alkuun. He menevät naimisiin, mutta mies ei pysty hyväksymään vaimonsa nousu tähdeksi, kun samalla hänen oma uransa hiipuu yhä enemmän ja enemmän kasvavan alkoholin käytön takia. Vaimo päättää luopua urastaan, jotta voisi auttaa miestään. Mies ei voi kuitenkaan hyväksyä sitä vaan tekee itsemurhan. Murheen murtama vaimo aikoo ensin luopua urastaan mutta jatkaa kuitenkin kunnioittaakseen miehensä muistoa.Elokuvan ensi-iltaversio oli 181 minuuttia pitkä. Ensi-illan jälkeen Warner Bros. poisti 27 minuuttia (muun muassa musiikkinumero ”Here what's I'm here for” ja kohtaukset, joissa James Mason kosii Judy Garlandia). Vuonna 1983 restauroitu versio on alkuperäisen elokuvan pituinen, mutta vain ääniraidaltaan. Osa kuvatusta filmistä on kadonnut. Kaikki säilynyt filmimateriaali on 176 minuuttia kestävässä versiossa.


title: Tähti on syntynyt (vuoden 1954 elokuva)

text: Elokuvasta on tehty kaksi uutta versiota:


title: Par-4

text: Par-4 on eturauhasesta löydetty geeni. Geeni estää hiirillä syövän kehittymistä. Geeni ohjelmoi syöpäsoluja siten, että ne tuhoavat itsensä. Näin ne myös estävät syöpää syntymästä. Geeni löytyi kentuckylaisessa yliopistossa.


title: Charles Bickford

text: Charles Bickford (1. tammikuuta 1891 Cambridge, Massachusetts – 9. marraskuuta 1967 Los Angeles, Kalifornia) oli yhdysvaltalainen näyttelijä.


title: Charles Bickford

text: Bickford aloitti uransa näyttämöllä vuonna 1914 esiintymällä burleskeissa. Palveltuaan ensimmäisessä maailmansodassa hän aloitti Broadwaylla 1919, josta hän siirtyi Hollywoodiin 1929. Bickford oli kolme kertaa Oscar-ehdokkaana parhaasta sivuosasta. Ehdokkuudet hän sai elokuvista "Bernadetten laulu" (1943), "Farmarin tytär" (1947) ja "Sanattomia tunteita" (1948). Televisiossa Bickford näytteli muun muassa lännensarjassa "Virginialainen". Vuonna 1965 julkaistiin hänen omaelämäkertansa "Bulls, Balls, Bicycles & Actors.


title: Charles Bickford

text: Bickford on saanut kaksi tähteä Hollywood Walk of Famelle.


title: Asetanilidi

text: Asetanilidi (CHNO) on amidi. Asetanilidia käytetään syntetisoidessa muun muassa lääkeaineena. Asetanilidia on myös käytetty kipua ja kuumetta lieventävänä lääkeaineena.


title: Asetanilidi

text: Asetanilidia voidaan valmistaa aniliinin ja jääetikan välisellä reaktiolla. Asetanilidi erotetaan tislaamalla ja kiteytetään.


title: Asetanilidi

text: Asetanilidi liukenee hieman kylmään veteen, kuumaan huomattavasti enemmän. Yhdiste liukenee myös orgaanisiin liuottimiin, kuteen alkoholeihin ja eetteriin.


title: Asetanilidi

text: Asetanilidia käytetään valmistettaessa synteettisesti väriaineita ja lääkkeitä, lisäaineena vetyperoksidiliuoksissa ja selluloosiesterivernissoissa. Ainetta käytetään myös muoviteollisuudessa polymeraatioreaktioiden kiihdytinaineena.


title: Asetanilidi

text: Asetanilidi tuotiin lääkemarkkinoille vuonna 1886 Antifebrin-nimellä. Lääkettä käytettiin alentamaan kuumetta ja kipulääkkeenä esimerkiksi päänsärkyyn ja reumapotilailla. 1940-luvun lopulla selvisi, että asetanilidi metaboloituu ihmisen elimistössä parasetamoliksi, joka on kuumetta ja kipua lieventävä aine. Asetanilidi hydrolysoituu myös aniliiniksi, joka on myrkyllistä erityisesti, jos asetanilidilääkettä käyttää pitkään. Sivuoireina on muun muassa methemoglobinemiaa. Sivuvaikutusten vuoksi aineelle pyrittiin löytämään turvallisempia korvaajia kuten sen etyylieetteri fenasetiini. Sittemmin parasetamoli on korvannut myös fenasetiinin, koska sillä ei ole samanlaisia sivuvaikutuksia kuin asetanilidilla tai fenasetiinilla.


title: Kamerunvuori

text: Kamerunvuori (Mongo ma Mdemi) on tulivuori Guineanlahden rannalla Kamerunissa. Sen korkeus merenpinnasta on 4 040 metriä. Vuori on osa laajempaa Kamerunin tuliperäistä aluetta, johon kuuluu muun muassa Nyosjärvi.


title: Kamerunvuori

text: Kamerunvuori purkautui viimeksi toukokuussa 2000. Vuoren ilmasto on maailman kosteimpia, ja sen vuotuinen sademäärä on noin 10 000 millimetriä.


title: Hilma ja Onni

text: Hilma ja Onni (jossain yhteyksissä myös nimellä "Hilima ja Onni") on Jaakko Tepon esittämä kappale. Kappale julkaistiin vuonna 1980 ilmestyneellä debyyttialbumilla "Ruikonperän multakurkku", sekä singlenä kappaleen "Haiseva henki" kanssa.


title: Hilma ja Onni

text: Kappale kertoo Iisalmen Likolahden rantamilla asuvasta mieshenkilöstä, jolla on suhde Hilma Holkin kanssa. Myöhemmin suhde päättyy, kun Hilma aloittaa suhteen Onni Laukkasen, kylän "ravattisonnin" kanssa, mistä laulun mieshenkilö masentuu. Sen seurauksena yhteiseltä maatilalta myydään suurin osa eläimistä pois. Tilalle jäävät lehmät, jotka aiemmin lypsettiin käsin, mutta myöhemmin lypsäminen vaihdetaan koneen tehtäväksi. Myöhemmin muunlainenkin työntekeminen tuottaa tuskaa. Syksyn saapuessa Hilma ja Onni ovat saamassa perheenlisäystä, ja menevät naimisiin. Laulun henkilö päättää kostaa tulemalla kuokkavieraana päihtyneenä häihin.


title: Hilma ja Onni

text: Kappaleesta on tehty muutamia coverversioita. Kappaleen ovat esittäneet muun muassa Sössölandian kultakurkut ja Nightwish. Kappale esitettiin myös vuonna 1990 Tenavatähti-lastenlaulukilpailussa, jonka esitti 10-vuotias Jari Paavola.


title: Peregrinoksen polttoitsemurha

text: Peregrinoksen polttoitsemurha (; ) on Lukianoksen kirjoittama satiiri, joka kertoo kyynikkofilosofi Peregrinos Proteuksen elämästä ja erityisesti tämän Olympian kisoissa vuonna 165 tekemästä polttoitsemurhasta.


title: Peregrinoksen polttoitsemurha

text: Lukianos käsitteli Peregrinoksen kuolemaa jo vuonna 166 kirjoittamassaan teoksessa "Karkurit". "Peregrinoksen polttoitsemurha" on kirjoitettu vuonna 169 tai 170, eli neljä tai viisi vuotta kuvatun itsemurhan jälkeen. Lukianos kuvaa Peregrinoksen erittäin negatiivisessa valossa ja antaa ymmärtää tämän elämää ja itsemurhaa ohjanneen lähinnä halun saada huomiota ja mainetta.


title: Peregrinoksen polttoitsemurha

text: Lukianos suhtautui vihamielisesti Peregrinokseen ja kyynikoihin yleensäkin, ja siksi hänen kuvaukseensa tulee suhtautua varauksella. Lukianoksen kuvaus Peregrinoksen luonteesta ei vastaa antiikin muiden kirjailijoiden antamaa kuvaa Peregrinoksesta, ja Lukianoksen näkemys tästä herätti vastustusta jo varhain. Myöhemminkin tutkijat ovat olleet erimielisiä teoksen kuvausten historiallisuudesta, ja sitä on ehdotettu muun muassa satiiriksi Markionista.


title: Peregrinoksen polttoitsemurha

text: Teoksesta voidaan kuitenkin todennäköisesti hahmottaa Peregrinoksen elämän pääpiirteet. Herjaavana satiirina, joka pyrkii paljastamaan (uskonnollisen) huijarin, "Peregrinoksen polttoitsemurhaa" voidaan verrata Lukianoksen teokseen "Aleksanteri valeprofeetta". Teoksen viittaukset kristittyihin nähtiin myöhemmin tarpeeksi kiusallisiksi, että teos luettiin katolisen kirkon kiellettyjen kirjojen luetteloon "Index Librorum Prohibitorumiin" vuonna 1559.


title: Peregrinoksen polttoitsemurha

text: Lukianoksen teos on muodoltaan kirje, joka on osoitettu vähemmän tunnetulle platonilaiselle nimeltä Kronios.


title: Peregrinoksen polttoitsemurha

text: Teoksen alkupuolella Lukianos kertoo juoruilevaan tyyliin Peregrinoksesta kuulemiaan asioita. Peregrinosta syytettiin Armeniassa huoruudesta sekä kotikaupungissaan isänsä surmaamisesta. Viimeksi mainitun vuoksi tämä joutui jättämään kotikaupunkinsa. Lukianoksen ivallinen tyyli näkyy muun muassa siinä, että tämä kutsuu Peregrinosta ”luonnon malliksi ja ihmeluomukseksi, oikeaksi Polykleitoksen ihannemittojen kokoelmaksi”.


title: Peregrinoksen polttoitsemurha

text: Tämän jälkeen Lukianos kertoo Peregrinoksen erilaisia elämänvaiheita kotikaupunkinsa ulkopuolella toimivana huijarina ja kyynikkona. Teos tunnetaan erityisesti siitä, että se sisältää varhaisen kuvauksen kristityistä pakanallisen kirjailijan näkökulmasta. Kuvaus ei ole erityisen epäystävällinen, mutta vähättelevä: Lukianos antaa kristityistä yksinkertaisen kuvan ja sanoo Peregrinoksen käyttäneen heidän anteliaisuuttaan ja hyväuskoisuuttaan hyväkseen. Lukianoksen mukaan Peregrinos


title: Peregrinoksen polttoitsemurha

text: Lukianos ivaa myös kristittyjen uskoa omaan kuolemattomuuteensa, valmiuttaan kuolla, veljellistä rakkauttaan toisiaan kohtaan, sekä sitä, että he kieltävät kreikkalaiset jumalat mutta palvovat ”tuota ristiinnaulittua sofistia” (eli Jeesusta). Lukianos kertoo kristittyjen pitäneen Peregrinoksesta huolta tämän jouduttua vankilaan.


title: Peregrinoksen polttoitsemurha

text: Lukianos kertoo Peregrinoksen saamasta askeesikoulutuksesta sekä tämän toiminnasta muun muassa Roomassa ja Eliissä, joissa kummassakin hän pilkkasi valtaapitäviä. Teos huipentuu Olympian kisoihin vuonna 165, jossa Lukianos kertoo itsekin olleensa paikalla todistamassa tapahtumia. Peregrinos pitää etukäteen puheita, joissa kertoo aikomuksestaan surmata itsensä. Lukianos pilkkaa häntä siitä, että tämä vaikuttaa hätääntyvän, kun kaikki eivät anelekaan häntä perumaan aikomuksensa, ja että tämä vaikuttaa viivyttelevän aikomustensa toteuttamisessa. Lopulta Peregrinos hyppää kisojen viimeisenä yönä monien ihmisten nähden hautajaisrovioon, jonka oli sytyttänyt kaivamaansa kuoppaan Olympian lähistölle. Lukianoksen mukaan Peregrinos ansaitsi kuolemansa:


title: Peregrinoksen polttoitsemurha

text: Lukianos kertoo myös, että erilaiset legendat alkoivat levitä Peregrinoksesta nopeasti, ja että hän oli itse laittamassa osaa niistä liikkeelle.


title: Jimm’s PC-Store

text: Jimm’s PC-Store Oy on suomalainen tietotekniikan ja viihde-elektroniikan verkkokauppa.


title: Jimm’s PC-Store

text: Verkkokaupan lisäksi yrityksellä on yksi noutopalvelumyymälä, joka sijaitseeTurussa. Yrityksen palveluksessa on 45 henkilöä. Vuoden 2016 liikevaihto oli noin 43 miljoonaa euroa.


title: Jimm’s PC-Store

text: Jimm's on perustettu vuonna 2001. Jimm’s sijaitsi alun perin Salossa, mutta kasvaneen verkkokaupan myötä toiminta siirtyi Turkuun vuonna 2002 ja vuonna 2005 yritys laajentui Helsinkiin. Vuonna 2010 Jimm’s rantautui Tampereelle. Vuonna 2011 Helsingin ja Tampereen myymälät suljettiin.


title: Jimm’s PC-Store

text: Tuotevalikoima on vuosien varrella laajentunut alkuaikojen erikois- ja jäähdytyskomponenteista sekä esitestatuista komponenteista kodin viihde-elektroniikkaan.


title: Jimm’s PC-Store

text: Jimm's myytiin vuoden 2018 keväällä saksalaiselle Casekingille.


title: Ray Mercer

text: ”Merciless” Ray Mercer (s. 4. huhtikuuta 1961 Jacksonville, Florida, Yhdysvallat) on yhdysvaltalainen nyrkkeilijä, entinen WBO:n raskaansarjan mestari ja vapaaottelija. Hän on myös olympiavoittaja. Hän asuu Fayettevillessä, Pohjois-Carolinassa.


title: Bloodthirst

text: Bloodthirst on yhdysvaltalaisen death metal -yhtye Cannibal Corpsen seitsemäs studioalbumi. Se julkaistiin 19. lokakuuta 1999 Metal Blade Recordsin kautta.


title: Aliina Salomaa

text: Aliina Wilhemiina Salomaa (sukunimi vuoteen 1897 "Sohlman"; 26. maaliskuuta 1866 Loppi – 9. huhtikuuta 1909 Tampere) oli suomalainen kansakoulunopettaja ja raittiusliikkeen vaikuttaja.


title: Aliina Salomaa

text: Salomaan vanhemmat olivat suutari, urkujenpolkija Aleksander Viljaminpoika Sohlman ja Maria Leander. Salomaa toimi aluksi jonkin aikaa kiertokoulun opettajana Ylöjärvellä mutta kävi sitten 1885-1889 Jyväskylän seminaarin valmistuen sieltä kansakoulunopettajaksi. Hän oli opettajana Korpilahden Muuramen kansakoulussa 1889–1891, Espoon Åminnen kansakoulussa 1891–1893 ja vuodesta 1893 Tampereen Aleksanterin ylemmässä tyttökansakoulussa.


title: Aliina Salomaa

text: Tampereella Salomaa tutustui samassa koulussa opettajina toimineisiin Aaku Mäkeen ja Kyösti Huhtalaan jotka olivat mukana "Raittiusyhdistys Liiton" toiminnassa. Salomaa liittyi tähän yhdistykseen 1895 ja hänestä tuli yhdistyksen johtokunnan jäsen 1897. Salomaa johti yhdessä Mäen ja Huhtalan kanssa Raittiusyhdistys Liittoa ja "Tampereen Raittiusseurain päätoimikuntaa" yli kymmenen vuoden ajan. Aaku Mäki perusti Tampereelle myös Wäinämöinen-nimisen kristillisen raittiuslehden ja kirjankustannusosuuskunnan joissa molemmissa myös Salomaa oli mukana toimittajana.


title: Aliina Salomaa

text: Salomaa ajoi kieltolain voimaan saattamista ja hän kannatti yleistä ja yhtäläistä äänioikeutta koska se oli hänen mielestään ainoa keino päästä tähän päämäärään. Kunnallisella tasolla raittiusväellä oli vähän vaikutusvaltaa koska varallisuuteen sidottu äänioikeus antoi vallan liikemiesten ja kauppiaiden edustamalle "viinapuolueelle". Salomaa oli mukana organisoimassa Tampereelle erityistä raittiuspuoluetta ja hän kampanjoi sen puolesta kunnallisvaaleissa.


title: Aliina Salomaa

text: Vuoden 1905 jälkeen sairastelu alkoi haitata Salomaan toimintaa. Hän oli kuitenkin mukana vielä ennen ensimmäisiä eduskuntavaaleja hankkimassa tukea raittiusmielisille ehdokkaille.


title: Miroirs

text: Miroirs eli Peilejä on Maurice Ravelin pianokappaleiden sarja. Se on sävelletty vuosina 1904–1905, ja sen kantaesitti Ricardo Viñes vuonna 1906. Ravel itse sovitti myöhemmin orkesterille osat "Une barque sur l'océan" ja "Alborada del gracioso". Espanjalaiset teemat ovat vaikuttaneet vahvasti "Alborada del graciosoon". Ravel soitti osat "Oiseaux tristes" ja "La vallée des cloches" vuonna 1922 pianorullalle.


title: Taylor Dent

text: Taylor Dent (s. 24. huhtikuuta 1981 Newport Beach, Kalifornia) on yhdysvaltalainen tennispelaaja. Parhaimmillaan hän on sijoittunut tenniksen ATP-maailmanlistalla 21. sijalle elokuussa 2005. Hän on voittanut neljä ATP-kaksinpeliturnausta. Grand Slam -turnauksissa hän on kaksi kertaa päässyt neljännelle kierrokselle.


title: Taylor Dent

text: Ensimmäisen ATP-turnausvoittonsa Dent saavutti Newportin ATP-turnauksessa 2002 voitettuaan loppuottelussa James Blaken. Memphisin ATP-turnauksen 2003 loppuottelussa hän voitti Andy Roddickin. Syyskuussa 2003 Bangkokin ATP-turnauksessa hän voitti loppuottelussa silloisen maailmanlistan ykkösen Juan Carlos Ferreron. Viikkoa myöhemmin hän voitti Moskovan ATP-turnauksen loppuottelussa Sargis Sargsianin.


title: I Want You Back

text: I Want You Back on vuonna 1969 ilmestynyt The Jackson 5 -yhtyeen ensimmäinen single, joka ylsi listaykköseksi Yhdysvaltain Billboard Hot 100 -listalla. Singleä on myyty maailmanlaajuisesti kuusi miljoonaa kappaletta. Vuonna 1999 "I Want You Back" valittiin Grammy Hall of Fameen.


title: Bart Allen

text: Bart Allen on DC Comicsin kustantama sarjakuvasankari, jonka loivat Mark Waid ja Mike Wieringo. Se teki ensiesiintymisensä Impulssina Flash sarjakuvan toisen osan numerossa 92, vuonna 1994. Myöhemmin hahmo seikkaili Poika Salamana joulukuusta 2003 lähtien sarjakuvan Teen Titans (osa 3) numeron neljä myötä. Sittemmin Allenista tuli neljäs Salaman nimeä kantanut sankari Infinite Crisisin sarjakuvan myötä, jossa se teki esiintymisensä Salamana viidennessä numerossa vuonna 2006. Vuotta myöhemmin Allenin oletettiin kuolleen, mutta se palasi lopulta takaisin Poika Salamana vuonna 2009 Final Crisis: Legion of 3 Worlds minisarjakuvassa.


title: Bart Allen

text: Bart Allen syntyi vuonna 2980 Don Allenille, joka on Barry Allenin, toisen Salaman poika ja Meloni Thawnelle, jonka isä Thaddeus Thawne on kaukainen sukulainen Salaman vanhoille vihollisille Cobalt Bluelle ja Professori Zoomille. Pian Allenin syntymän jälkeen Zoom hyökkäsi hänen perheensä kimppuun yrittäen päästä Allenin isän suvusta eroon.


title: Bart Allen

text: Isänsä kuoltua Bart tuotiin tulevaisuudesta 2000-luvulle, jossa hänen isoäitinsä Iris Allen pyysi Wally Westiä pojan holhoojaksi ja opettamaan hänelle käyttämään voimiaan, sekä sopeutumaan heidän vuosisadalle. West kuitenkin turhautui ajan myötä Bartin ajattelemattomaan käytökseen, joka otti sankarinimekseen "Impulssi". Hän asui samalla ensimmäisen Salaman Jay Garrickin luona. Vuosien jälkeen West ehdotti Bartille liittymistä Teinititaaneihin, joka nuori sankari myös hyväksyi. Samanaikaisesti ryhmäkutsun oli saanut useampi muu nuoren sukupolven sankarit, joiden oli tarkoitus jatkaa uuden sukupolven teinititaaneina. Ennen kuin ryhmä oli ehtinyt kunnolla kokoontua he saivat hälyttävän kutsun, kun Deathstroke oli ilmaantunut paikalle erään rakennuksen räjähdyksen seurauksena. Myös paikalle saapunut Impulssi sai kokea karun kohtalon yrittäessään vain selvittää, jäikö siviilejä rakennuksen sisälle, kun paikalla ollut Deathstroke ampui Jerichon mielenhallinnan seurauksena sankaria polveen. Kyborgi kiidätti Impulssin sairaalaan, jossa hänen jalkansa operoitiin kuntoon. Leikkauksen aikana Impulssi kävi mielessään läpi eri asioita menneestä tapahtumista, jonka seurauksena päästyään sairaalasta hän päätti lukea paikallisen kirjaston kaikki kirjat läpi. Samalla Impulssi otti uudeksi nimekseen "Poika Salama" ja kertoi tapaturman auttaneen häntä tajuamaan mitä häneltä tulevaisuudessa vaadittaisiin ja halusi samalla osoittaa ettei häntä pitäisi enää aliarvioida mikäli hän joskus perisi Salaman roolin Wally Westiltä.


title: Bart Allen

text: Vuosia myöhemmin Bartin yrittäessä saada Teräspoika-Primen loukkuun vauhtivoimaan yhdessä Wally Westin ja Jay Garrickin kanssa. Bart kuitenkin huomasi olevansa pian yksin Primea vastaan, kun Garrick jäi jälkeen ja West vedettiin pois. Bart onnistui kuitenkin pakottmaan Teräspoika-Primen vauhtivoiman äärirajoille, jonne loukkuun jääneet Barry Allen, Max Mercury ja Johnny Quick vetivät Teräspoika-Primen mukanaan. Kolmikko piti Primea vankina usean vuoden ajan kunnes se karkasi. Bart seurasi perässä ja vietti neljä vuotta toisessa maailmassa. Palattuaan omaan maailmaansa hän oli ollut poissa vain muutaman päivän, mutta vanhentui silmänräpäyksessä neljä vuotta. Samalla Allen väitti käyttäneensä kaikki supernopeutensa.


title: Bart Allen

text: Pian hän huomasi ettei muistanut enää mitään kuluneista vuosista ja päätti jatkaa elämäänsä normaalilla tavalla. Bart meni töihin Keystone Motorsiin tehdastyöläiseksi ja yritti jättää supersankari elämänsä taakse. Tehtaalla sattuneessa onnettomuudessa hänen ystävänsä Griffin Grey sai yllättäen supervoimia, jotka kuitenkin ikäännyttivät häntä nopeasti. Bart suostui lopulta ottamaan usean kielteisen vastauksen jälkeen Salaman roolin, kun tohtori Val oli luonut parannetun kopion Barry Allenin Salama-asusta. Bart puki asun ylleen pelastaakseen kaupungin Griffiniltä, mutta ei suostunut jatkamaan Salaman perintöä. Sittemmin hän suostui kantamaan roolia neljäntenä Salamana ja muutti Los Angelesiin, jossa hän opetteli paikallisessa poliisiakatemiassa oikeusoppia.


title: Bart Allen

text: Bart kuitenkin kuoli taistellessaan Salaman tuttuja pahiksia sekä Inertiaa vastaan, joka katkaisi hänen vauhtivoiman, jonka seurauksena erityisesti Kapteeni Pakkanen, Helleaalto ja Säävelho ampuivat hänet. Myöhemmin 3000-luvulla Avaruussankarien legioona päättivät herättää Bartin henkiin salamasauvoilla ja salaman voimilla varustetuilla sankareilla, sekä Bartin serkun Jenni Ognatsin ja kosmisen juoksumaton avulla. Bartin palattua takaisin elävien kirjoihin se otti uudelleen Poika Salaman roolin.


title: Bart Allen

text: Bart Allen esiintyi ensi kerran televisiossa vuonna 2004 Smallvillessa vierailevana hahmona. Se esiintyi kolmessa jaksossa "Run", "Justice" ja "Doomsday", jossa hahmoa näytteli Kyle Gallner.


title: Bart Allen

text: Allen koki elämänsä hankalaksi tuntiessaan olonsa ulkopuoliseksi ja karkasi sen vuoksi kotoa. Hän oli aluksi pikkurikollinen, joka käytti nopeuttaan hyväksi varkauksissa. Pian hän toimi eräänlaisena lähettinä Hannison nimiselle rikollispomolle, joka myi ja osti varastettuja tavaroita. Tämän seurauksena Allen käytti usein valenimiä, Jay Garrick, Barry Allen ja Wally West. Hanisonin huijattua Allenia erään venäläisen käsikirjoituksen vuoksi, hän siirtyi takaisin pikkurikoksiin, huolimatta Clark Kentin suostuttelusta käyttää voimiaa parempaan tarkoitukseen.


title: Bart Allen

text: Kaksi vuotta myöhemmin Allen oli liittynyt Vihreän Nuolen perustamaan supersankariryhmään, jossa hän sai koodinimekseen Impulssi.


title: Tila (kiinteistöoikeus)

text: Tila oli alkuaan kokonaisen talon osa. Nykyisin tilalla tarkoitetaan asemakaava-alueen ulkopuolella sijaitsevaa, tilana kiinteistörekisteriin merkittyä maa-aluetta, jonka rajat on määrätty kiinteistötoimituksessa. Tiloja on pääasiassa maaseudulla, mutta niitä voi olla myös kaupungissa. Asemakaava-alueella on tontteja. Maanomistaja ei voi itse muuttaa tilaansa tontiksi, vaan tontteja muodostuu, kun alueella kunnan aloitteesta suoritetaan tonttijako. Vuoden 1951 jakolaki tarkoitti tilalla taloa, verollepantua torppaa tai niittyä tai saarta, ulkopalstaa, siirtotaloa, omaperäismyllyä, kaupungissa ja kauppalassa olevia maa- ja vesikiinteistöjä sekä osittamalla muodostettuja tiloja. Jakolaki kumottiin kiinteistönmuodostamislailla, joka tuli voimaan vuoden 1997 alussa.


title: Tila (kiinteistöoikeus)

text: Tila on Suomessa yleisin kiinteistötyyppi ja kiinteistörekisterin keskeisin maanomistusyksikkö. Uusia tiloja muodostuu kiinteistötoimituksissa muun muassa lohkomis- ja halkomistoimituksissa. Kullakin kiinteistöllä tulee olla toisistaan poikkeava kiinteistötunnus, joka muodostuu kunta-, sijaintialue-, ryhmä- ja yksikkönumerosta. Sijaintialue tarkoittaa kylää tai kaupunginosaa taikka muuta niihin verrattavaa aluetta. Ryhmä tarkoittaa taloa tai asemakaavaan mukaista korttelia. Tilan kiinteistötunnus muodostuu kunnan, kylän ja talon numeroista sekä tilan yksikkönumerosta.


title: Tila (kiinteistöoikeus)

text: Tila merkitään kiinteistönä kiinteistörekisteriin. Kiinteistörekisterissä oleva kiinteistötunnus yksilöi kiinteistön ja muun rekisteriyksikön.


title: Goose Greenin taistelu

text: Goose Greenin taistelu käytiin Falklandin sodan yhteydessä 27.–28.toukokuuta 1982. Taistelussa brittien laskuvarjojoukot valtasivat Goose Greenin taajaman.


title: Goose Greenin taistelu

text: Vaikka Goose Green oli sivussa Falklandsaarten pääkaupungista Port Stanleystä, siellä oleva argentiinalaistukikohta uhkasi häiritä brittien etenemistä pääkaupunkiin. Toukokuun 27. päivän aamusta 28. päivän iltaan Britannian laskuvarjorykmentin noin 500-miehinen II pataljoona tukenaan 29. kommandorykmentin 8. patterin kolme 105 mm haupitsia ("L118 Light Gun") hyökkäsi Darwinin kylään ja edelleen Goose Greenin kannakselle pureutuneen argentiinalaisen 12. jalkaväkirykmentin asemiin. Yön ja seuraavan päivän kestäneiden kovien taisteluiden jälkeen brittijoukot voittivat taistelun ottaen haltuunsa Darwinin kylän ja argentiinalaisten "Condor"-lentokentän kannaksella. Britit menettivät taistelussa 17 kaatunutta ja 64 haavoittunutta ja argentiinalaiset 47 kaatunutta, 145 haavoittunutta ja 961 sotavankia. Vankeihin kuuluivat myös 202 Argentiinan ilmavoimien "Condor"-lentokentän sotilashenkilöä.


title: Goose Greenin taistelu

text: Brittien laskuvarjorykmentin II pataljoona aloitti illalla 26. toukokuuta marssin sillanpäästä Sussex Mountainsilta San Carloksesta kohti etelää tavoitteenaan hylätty lammastila Camilla Creek House. Tavoitteena ollut talo sijaitsi noin kolme mailia argentiinalaisjoukkojen Goose Greenin puolustukseksi valmistamista uloimmista asemista. Pataljoonan tehtävänä oli vallata Goose Green.


title: Goose Greenin taistelu

text: Goose Greenin argentiinalaisjoukkoina oli taisteluosasto Mercedes, jonka rungon muodosti everstiluutnantti Italo Piaggin 12. jalkaväkirykmentti. Rykmentin B-komppania oli sijoitettu lähelle Port Stanleyä. Lisäksi A komppania ja osa Carlos Estebanin 25. jalkaväkirykmentin C-komppaniasta oli lähetetty Fanning Head-San Carloksen alueelle torjumaan brittijoukkojen maihinnousua. Täydennyksenä oli yksi joukkue 8. jalkaväkirykmentistä. Kaikkiaan joukkoja Piaggilla oli noin rykmentti (554 miestä), mutta sotilaat olivat kolmesta eri rykmentistä.


title: Goose Greenin taistelu

text: Brittijoukot lähettivät kaksi tiedustelupartiota 27. toukokuuta tutkimaan suunniteltuja hyökkäysuria. Partiot havaitsivat vastakaivettuja asemia. Argentiinalaiset avasivat tuloksettoman konekivääritulen havaittuaan tiedustelijat, jotka vetäytyivät. Saman aikaisesti kaksi Britannian kuninkaallisten ilmavoimien Harrier GR.3 -rynnäkkökonetta tekivät tuloksettoman pommituslennon tuhotakseen argentiinalaisten tykistönasemat. Toisella lennolla konepari tulitti tykein tuloksetta A komppanian asemia. Toinen koneista teki kolmannen rynnäkön, jolloin argentiinalaisten tutkaohjattu 35 millimetrin Oerlikon KD ilmatorjuntatykki sai osuman koneeseen. Majuri Ivesonin onnistui pelastautua heittoistuimella ja helikopteri nouti hänet takaisin lentotukialukselle.


title: Goose Greenin taistelu

text: Everstiluutnantti Piaggi lähetti luutnantti Carlos Moralesin johdolla nelimiehisen partion tutkimaan tapahtumia. Land Rover -maastoautolla edennyt partio joutui brittijoukkojen väijytykseen jääden vangiksi. Argentiinalaisista kaksi haavoittui tulitaistelussa.


title: Goose Greenin taistelu

text: Pimeän laskeuduttua Sea Kings helikopterit lennättivät kolme 105 mm tykkiä Camilla Creekin talolle tulitueksi brittien joukoille. Aamuyöstä II laskuvarjopataljoona valmistautui hyökkäämään noin 8 km syvälle ja 1½ km leveälle Goose Greenin kannakselle. Briteillä ei silti vieläkään ollut käsitystä argentiinalaisten vahvuudesta. "HMS Arrow" antoi Darwiniin 90 minuutin tulivalmistelun, joka surmasi kaksitoista argentiinalaista.


title: Goose Greenin taistelu

text: A-komppania lähti liikkeelle 3.30 aamulla hyökätäkseen Burntsiden taloon, mutta havaitsi, että argentiinalaisten sijaan talossa oli vain neljä paikallista siviiliä. Ennen päivän valkenemista B- ja D-komppania olivat saavuttaneet Boca House -talon tasan ja törmänneet siellä argentiinalaisten puolustusasemiin. A-komppania oli edennyt Darwin Hill -kukkulan tasalle, jossa se puolestaan törmäsi argentiinalaisten aktiiviseen puolustukseen ja joutui maastoutumaan.


title: Goose Greenin taistelu

text: Aamun valjetessa argentiinalaiset kuljettivat helikoptereilla lisäjoukkoja lentokentälle ja lensivät torjuntarynnäkköjä Grupo 3:n Pucara-rynnäkkökoneilla. Yksi argentiinalaisten Pucaroista tuhoutui törmättyään ilmeisesti virheliikkeen seurauksena kukkulaan palatessaan Port Stanleyn kentälle.


title: Goose Greenin taistelu

text: Everstiluutnantti Jones saapui pienen esikuntansa kanssa etulinjaan tarkastaakseen A-komppanian asemat. A-komppanian varajohtajan kapteeni Dentin ja II pataljoonan adjutantin kapteeni Woodin kaaduttua everstiluutnantti Jones lähti itse johtamaan hyökkäystä taistelulähettinsä kanssa argentiinalaisten asemiin. Uhkarohkea yritys koitui everstiluutnantti Jonesin kohtaloksi. Jonesiin osui kahdesti ja hän kuoli haavoihinsa muutamassa minuutissa. Britit kutsuivat helikopteria evakuoimaan haavoittunutta Jonesia, mutta argentiinalaisten Pucara ampui alas toisen brittien Scout-helikoptereista noin klo 11.55. Jonesille myönnettiin kuoleman jälkeen Viktorian risti. Taistelu jatkui kiivaana iltapäivään asti ja britit saivat yliotteen puolustajista vasta hämärän laskeutuessa.


title: Goose Greenin taistelu

text: Luutnantti Roberto Estévez johti tehokkaasti argentiinalaisten tykistöä ja kranatinheittimiä pitäen britit suojautuneina. Toisaalta brittien kranaatinheittimet ampuivat yli 1000 kranaattia pitääkseen argentiinalaiset aloillaan Darwinin asemissaan. Brittien kranaatinheitintuli oli epätarkkaa, sillä turpeisessa maassa kranaatinheitinten pohjalevyt upposivat joka laukauksen jälkeen syvemmälle tehden tulen suuntaamisen vaikeaksi. Majuri Croslandin johtaman C-komppanian saatua yliotteen ja haltuunsa Boca Housen argentiinalaisasemat britit saivat merkittävän edun. Nyt brittien tavoitteena oli, että C- ja D-komppania koukkasivat Darwin Hillin sivuitse kohti lentokenttää ja Goose Greeniä motittaakseen Darwinissa olevat argentiinalaisjoukot. Samanaikaisesti B-komppania kiersi varmistamaan lentokentän taakse estääkseen argentiinalaisten lisäjoukkojen pääsun kannakselle.


title: Goose Greenin taistelu

text: Kello kolmelta iltapäivällä argentiinalaiset menettivät toisen kahdesta rynnäköivästä Aermacchi MB-339A -suihkukoneesta. Britit ampuivat torjunnaksi SAM-ohjuksen, mutta se harhautui ohi. Toinen argentiinalaisten suihkukoneesta teki kuitenkin liian rajun väistöliikkeen ja törmäsi maahan luutnantti Miguelin saadessa välittömästi surmansa. Muutaman minuutin kuluttua rynnäköi kaksi Pucaraa saaden vastaansa brittien käsiaseiden tulen. Molemmat vaurioituivat pahoin ja luutnantti Cruzado hyppäsi joutuen sotavangiksi. Luutnantti Micheloud onnistui kuitenkin palaamaan vaurioituneella koneellaan Stanleyn kentälle. Tämän jälkeen kolme Harrier-hävittääjää iski argenttiinalaisten it-tykkipatteriin, muttei onnistunut vaientamaan sitä. Patteri sai vain lieviä vaurioita.


title: Goose Greenin taistelu

text: Illan hämärtyessä argentiinalaiset vetäytyivät puolustukseen Goose Greeniin. Molemmille osapuolille lennätettiin vielä vahvistuksia valoisana aikana, mutta brittien kommandot saapuivat vasta taistelujen laannuttua.


title: Goose Greenin taistelu

text: Kaksi argentiinalaista sotavankia lähetettiin argentiinalaisten luo neuvottelemaan Goose Greenin puolustajien antautumisesta mukanaan majuri Keeblen antautumisvaatimus klo 8.30 mennessä ja ehdot argentiinalaisjoukoille.


title: Goose Greenin taistelu

text: Neuvottelut argentiinalaisten antautumisesta kestivät koko yön. Päivän valjettua argentiinalaisjoukot kapteeni Pedrozan johdolla antautuivat brittien majuri Keeblelle.


title: Goose Greenin taistelu

text: Brittien saatua kukistettua argentiinalainen tukikohdan Goose Greenillä brittien pääjoukot tekivät maihinnousun San Carloksessa. 27. toukokuuta maihinnoussut laskuvarjorykmentin III pataljoona eteni Itä-Falklandin halki lännestä itään kohti "Teal Inlet" -lahden asutusta ja saarten pääkaupunkia Port Stanleytä.


title: Goose Greenin taistelu

text: BBC julkaisi tiedon Goose Greenin hyökkäyksestä ennen sen alkamista. Argentiinalaisille jäi aikaa valmistautua, ja britit menettivät II pataljoonan komentajan everstiluutnantti H. Jonesin heti hyökkäyksen aluksi. Jonesille myönnettiin kaatumisen jälkeen Viktorian risti.


title: Goose Greenin taistelu

text: Pataljoonan päämajan suunnitellessa maahanlaskua Darwiniin ja Goose Greeniin he kuulivat BBC World Newsiä, jossa uutistenlukija kertoi brittien joukkojen olevan valmiita maahanlaskuun Darwiniin ja Goose Greenille. Upseerit hämmästyivät uutisesta ja komentaja Jones raivostui BBC:n käsittämättömästä virheestä tiedottaa julkisesti hyökkäyssuunnitelmista tiedotusvälineissä. Jones vakuutti BBC:n edustajalle haastavansa BBC:n, sotaministeriön ja Britannian hallituksen oikeuteen kyseisestä tietovuodosta, joka olennaisesti vaarantaisi paitsi hänen joukkonsa, myös suunnitellun operaation onnistumisen. Argentiinalaiset kuulivat BBC:n lähetyksen, mutta eivät tienneet oliko kyseessä brittien hämäys. Kuitenkin britit olivat vähällä perua koko maahanlaskun tietovuodon takia.


title: Solitude Standing

text: Solitude Standing on yhdysvaltalaisen laulaja-lauluntekijä Suzanne Vegan toinen studiolevy vuodelta 1987. Alkuperäisen LP-levyn on julkaissut Los Angelesissa toimiva A&M Records Inc. sarjanumerolla 395 136-1 ja sen ovat tuottaneet Steve Addabbo ja Lenny Kaye. Kappaleella "Gypsy" tuottajana on ollut myös Mitch Easter. Ronald K. Fierstein on ollut vastaava tuottaja.


title: Solitude Standing

text:
Levyn ulkoasun ovat suunnitelleet Jeffrey Gold ja Melanie Nissen.
Etukannen valokuvan on ottanut Paula Bullwinkel ja
takakannen valokuvan Richard Croft.
Levypussin yhtyevalokuvat on ottanut Matthew Vega ja Suzanne Vegan valokuvan Paula Bullwinkel.
Stylistinä on toiminut Stephanie Kaye.


title: Solitude Standing

text: Levyn on tehnyt ja jaellut Euroopan markkinoille Länsi-Saksassa toimiva Polygram.


title: Solitude Standing

text: Äänitykset on tehty paikoissa:sekä lisä-äänitykset:Äänittäjinä ovat toimineet Rod O'Brien ja Steve Addabbo sekä heidän apunaan:Levyn on miksannut Shelly Yakus Los Angelesissa A&M Recording Studioilla ja masteroinut Stephen Marcussen Los Angelesin Precision Lacquersissa.


title: Solitude Standing

text: A-puoli:


title: Solitude Standing

text:
1. Tom's Diner 2:08
2. Luka 3:51
3. Ironbound – Fancy Poultry 6:17
4. In The Eye 4:12
5. Night Vision 2:45


title: Solitude Standing

text: B-puoli:


title: Solitude Standing

text:
1. Solitude Standing 4:54
2. Calypso 4:12
3. Language 3:54
4. Gypsy 4:01
5. Wooden Horse (Caspar Hauser's Song) 5:09
6. Tom's Diner (Reprise) 2:39


title: Solitude Standing

text: Peter Woodia ja Jon Gordonia kiitetään sovitusideoista kappaleilla "Luka" ja "Calypso".


title: Solitude Standing

text: Kappale "Night Vision" on syntynyt Paul Eluardin runon "Juan Gris" innoittamana.


title: Solitude Standing

text: Kappaleiden julkaisijat ovat AGF Music Ltd. & Waifersongs Ltd.


title: Solitude Standing

text: Albumilta on julkaistu singlet "Luka", "Solitude Standing" ja "Tom's Diner".


title: Solitude Standing

text:
Alkuperäinen levy sisältää laulujen sanat englannin, saksan,
ranskan, espanjan ja italian kielellä.


title: Solitude Standing

text: The Suzanne Vega Band:


title: Solitude Standing

text: Vierailijat:


title: Tilus

text: Tilus on kiinteistön rajoista riippumaton yhtenäinen maa- tai vesialue, joka voidaan selvästi erottaa ympäröivistä alueista. Erottaminen voi perustua alueen laatuun, käyttöön tai käyttömahdollisuuteen. Tilus voi muodostua tontista, pellosta, niitystä, kalliosta, suosta, järvestä tai muusta vastaavasta, mutta vain yhdestä tällaisesta lajista. Tiluksen rajana voi toimia aita, puro, tie, kiinteistön raja tai muu sellainen erottava tekijä.


title: Yksinäistalo

text: Yksinäistalo on talo, joka muodostaa oman kylänsä, jossa on siis vain yksi talo. Yksinäistalon rajat ovat alkuaan syntyneet tavallisesti nautinnan perusteella. Isojaolla ei tavallisesti ollut suurta vaikutusta yksinäistaloihin, koska niillä ei ollut yhteisiä alueita tai yhteistä nautintaa muiden talojen kanssa.


title: Victor Hănescu

text: Victor Hănescu (s. 21. heinäkuuta 1981 Bukarest) on romanialainen tennispelaaja. Parhaimmillaan hän on sijoittunut tenniksen ATP-maailmanlistalla sijalle 26. Hän on voittanut yhden ATP-turnauksen kaksinpelissä ja kaksi nelinpelissä. Ranskan avoimissa 2005 hän selviytyi puolivälieriin. Davis Cupissa Hănescu on edustanut Romaniaa 16 maaottelussa vuosina 2001–2009.


title: Victor Hănescu

text: Ranskan avoimissa 2005 Hănescu voitti neljännellä kierroksella turnauksen kymmenenneksi sijoitetun David Nalbandianin, mutta hävisi puolivälierissä turnauksen ykkössijoitetulle Roger Federerille. Heinäkuussa 2008 hän voitti Gstaadin ATP-turnauksen. Loppuottelussa hän voitti Igor Andrejevin.


title: Victor Hănescu

text: Vuoden 2010 Wimbledonin tennisturnauksen kolmannella kierroksella Victor Hanescu luovutti Daniel Brandsia vastaan ottelun viidennessä erässä, koska hermostui häntä pilkanneille katsojille. Brands johti kolmatta erää 3-0, kun Hanescu käveli kohti yleisöä ja sylkäisi katsojiin päin. Tämän jälkeen Hanescu jätti ottelun kesken.


title: Korruptio Nigeriassa

text:
Korruptio Nigeriassa kertoo Nigerian korruptiosta eli vallan väärinkäytöstä oman tai sidosryhmän edun tavoitteluun. Nigeria oli sijalla 121 vuonna 2008 Transparency Internationalin korruptiolistalla Corruption Perceptions Index 2008
180 maasta.


title: Korruptio Nigeriassa

text:
Huhtikuussa 2008 presidentti Yar’Adua antoi hallitukselleen syytesuojan suhteessa korruptioon. New Partnership for African
Development (NEPAD) raportin mukaan Nigerian köyhyys johtuu pääasiassa korruptiosta.


title: Korruptio Nigeriassa

text: Vuoden 2008 lopussa Nigerian kansainvälisiin sopimuksiin sisältyi:


title: Korruptio Nigeriassa

text: Nigerian presidentin (1993–98) Sani Abacha on arvioitu kavaltaneen hallintoaikanaan 2-5 mrd. dollaria, kun vuonna 2001 nigerialaisten keskimääräinen BKT oli 319 $. Yläraja vastaa 10 % Nigerian öljyn vuosituloista viiden vuoden ajan. Sen jälkeen kenraali Abdulsalami Abubakar ja Olusegun Obasanjo ovat yrittäneet palauttaa rahoja ulkomailta mm. Sveitsistä, Luxemburgista ja Liechtensteinista.


title: Korruptio Nigeriassa

text: Korruptiobarometrin 2009 mukaan nigerialaiset pitivät poliittisia puolueita kaikkein korruptoituneimpana (63 %), mutta hallituksen korruption vastaisia toimia tehokkaina (71 %).


title: Korruptio Nigeriassa

text: Vuonna 2008 Economic and Financial Crimes Commission (EFCC) haastoi 3 entistä kuvernööriä korruptiosta.


title: Korruptio Nigeriassa

text: Vuoden aikana kyselyyn 10/2008–2/2009 vastanneista perheistä oli maksanut 17 % lahjuksia, kun vastaava arvo kyselyssä oli Kreikassa 18 %, Indonesiassa 29 % ja Venäjällä 31 %.


title: Korruptio Nigeriassa

text: Britannian hallitus on avustanut kansainvälisen rahanpesun kitkemiseksi Nigerian virkamiesten korruptiossa. Vuonna 2009 Britannia antoi Nigerialle 132 miljoonaa puntaa apua mukaan lukien turvallisuusapua vaatimatta viranomaisten tilivelvollisuutta korruptiokäytännöissä tai ihmisoikeusrikkomuksissa.


title: Korruptio Nigeriassa

text: Nigerian pankkijärjestelmässä monet pankit kaatuivat 1990-luvulla aiheuttaen tappioita tallettajille ja omistajille. Tappiot aiheutuivat pankinomistajien ja johtajien petoksesta, jossa he olivat myöntäneet katteettomia lainoja. Niistä syntyi suuret tappiot ja käteisvarojen pula. Pankit antoivat katteettomia lainoja pankin johtajille, pankin omistajille ja ystäville. Joissain tapauksissa rahastot yksinkertaisesti kavallettiin. Useita oikeustapauksia aloitettiin vuonna 2008.


title: Korruptio Nigeriassa

text: Korruptio aiheuttaa turvatonta lääkehoitoa Nigeriassa.


title: Ihmisoikeudet Nigeriassa

text: Ihmisoikeudet Nigeriassa ovat Amnesty Internationalin ja Human Rights Watchin raporttien mukaan toteutuneet huonosti.


title: Ihmisoikeudet Nigeriassa

text: Oikeuteen ja poliisin toimintaan sisältyy Amnestyn mukaan väkivaltaa ja kuolemanrangaistuksia. Tuomiot voivat perustua kiduttamalla saatuihin todisteisiin. Köyhyyteen yhdistyy vakava korruptio, mikä vaikuttaa myös poliisin toimiin. Kolme viidestä vankilaan suljetusta ei ole saanut oikeudenkäyntiä.


title: Ihmisoikeudet Nigeriassa

text: Poliittisen väkivallan uhreja on ollut yli 13 500 ihmistä vuosina 2000-2009 Nigeriassa. Human Rights Watchin mukaan nigerialaiset poliitikot manipuloivat etnisten ja uskonnollisten ryhmien jännitteitä henkilökohtaisten poliittisten etujen ajamiseksi.


title: Ihmisoikeudet Nigeriassa

text: Nigerian rikoslaki kieltää homouden, lesbouden ja biseksuaalisuuden. Poliisin toimet ovat olleet riittämättömiä homoihin kohdistuvan väkivallan ehkäisyyn ja rankaisuun. Homoudesta voi saada rikoslain mukaan 14 vuoden vankeusrangaistuksen. Šarialakia noudattavissa osavaltioissa homoudesta voidaan tuomita kuolemanrangaistukseen, joka toimeenpannaan kivittämällä.


title: Ihmisoikeudet Nigeriassa

text: Lehdistöön kohdistuu uhkailua ja lyhytaikaisia pidätyksiä.


title: Ihmisoikeudet Nigeriassa

text: Vuoden 2008 lopussa kuolemaan oli tuomittu 735 vankia. Sadoilla ei ollut reilua oikeudenkäyntiä.


title: Ihmisoikeudet Nigeriassa

text:
Human Rights Watchin mukaan Yhdysvallat ja Britannia ovat olleet haluttomia öljyn vuoksi arvostelemaan
Nigerian huonoja ihmisoikeuksia. Amnesty Internationalin mukaan vuonna 2009 laaja öljyteollisuuden aiheuttama saastuminen vahingoittaa nigerialaisten ihmisoikeuksia.


title: Oak Park (Illinois)

text: Oak Park on kunta ("village") Illinoisin osavaltiossa Yhdysvalloissa. Vuonna 2003 suoritetuissa väestönlaskennoissa kunnassa oli yli 50 824 asukasta. Se sijaitsee Chicagon länsipuolella.


title: Oak Park (Illinois)

text: Oak Park perustettiin vuonna 1902.


title: Haywardin maanjäristys 1868

text: Haywardin maanjäristys on vuonna 1868 tapahtunut maanjäristys San Francisco Bay Arealla, Kaliforniassa. Järistys tapahtui 21. lokakuuta kello 7:53 aamulla. Sen voimakkuus oli 6,8 – 7,0 Richterin asteikolla. Maanjäristyksessä kuoli yhteensä 30 ihmistä. Järistys oli yksi Kalifornian historian tuhoisimmista.


title: Jyväskylän Huoneteatteri

text: Jyväskylän Huoneteatteri on vuodesta 1958 lähtien toiminut aktiivinen harrastajateatteriryhmä. Se on ollut tärkeä osa jyväskyläläistä teatterikenttää jo yli 50 vuotta, ja se on alusta saakka pelottomasti seurannut avantgardistista linjaansa. Huoneteatterissa ovat teatteriuransa aloittaneet esimerkiksi Kalle Holmberg, Jukka Sipilä, Ritva Oksanen ja Päivi Akonpelto. Huoneteatterilaiset ovat kiertäneet esiintymässä ympäri maata ja maailmaa täysille katsomoille.


title: Jyväskylän Huoneteatteri

text: Huoneteatterin perustehtävänä on tehdä valtakunnallisesti merkittävää harrastajateatteria ja tarjota hyvähenkinen, haasteellinen harrastuspaikka jäsenilleen. Alusta asti päämäärä on ollut tarjota laadukkaita ja monipuolisia teatterielämyksiä kaikenikäisille kävijöille. Vuosien mittaan on useaan kertaan jouduttu muuttamaan, ja taloustilanne on vaihdellut, mutta ohjelmiston tinkimätön linja on pitänyt. Vahva draama on kerännyt katsojia myös maakunnan rajojen ulkopuolelta. Huoneteatteri valmistaa ensi-iltaan vuosittain 4–6 esitystä.


title: The Best of Pensselisetä

text: The Best of Pensselisetä on syyrialaisen laulajan Ebdo Mihemedin vuonna 2009 Suomessa ilmestynyt ja äänitetty musiikkialbumi. Mihemed on tullut tunnetuksi Suomessa YouTubessa julkaistusta, suomeksi uudelleen tekstitetystä kurdinkielisestä musiikkivideosta ”Niilin hanhet” ().Albumi julkaistiin 9. joulukuuta 2009. Albumi äänitettiin Ebdo Mihemedin ensimmäisen Suomen vierailun yhteydessä Hankasalmen Niemisjärvellä Musiikkifarmin studiossa.


title: The Best of Pensselisetä

text: Levyn tuottaja Asko Luomala uskoi julkaisun aikaan, että YouTuben kautta Mihemediin tutustuneiden suomalaisten lisäksi levystä voivat kiinnostua myös Suomessa ja muualla Pohjoismaissa asuvat kurdinkieliset. Helsingin Sanomissa 16.2.2010 julkaistun artikkelin mukaan myös turkkilainen levy-yhtiö on lähestynyt artistia. "The Best of Pensselisetä" -albumin laulut ovat soineet Ruotsin kurdien radiokanavalla.


title: The Best of Pensselisetä

text: Albumia oli helmikuun 2010 puoliväliin mennessä myyty pari tuhatta kappaletta.


title: The Best of Pensselisetä

text: Kun Suomessa 2013 uutisoitiin Mihemedin olevan pakolaisena Ruotsissa päätti levy-yhtiö tuoda jäljelle jääneet "The Best of Pensselisetä" -levyt uudestaan myyntiin ja lahjoittaa niistä saadut rahat Mihemedille.


title: Hoa Hao

text: Hoa Hao () on uusi uskonnollinen liike, joka perustettiin Vietnamissa vuonna 1939. Sen perusti Huỳnh Phú Sổ (1919 – 1947), joka oli kotoisin Mekong-joen suistosta nykyisen Vietnamin eteläosasta. Hoa Hao-liike on buddhalaisen perinteen jatkoa.


title: Uushumanismi

text: Uushumanismi on eräs kasvatusfilosofinen suuntaus. Se oli syntynyt 1800-luvulla reaktiona valistuksen utilitarismille. Uushumanistit näkivät koulutuksen tehtäväksi älyn ja ajattelun koulimisen sekä henkisten kykyjen kehittämisen ja jalostamisen. Suuntauksen kannattajat uskoivat, että ihmismieli jakautui "sielunkykyihin", älyyn, tahtoon ja tunteeseen. Opetuksen tuli kehittää erityisesti ensin mainittua. Keskeisintä oli perustan luominen tieteelliselle ajattelulle. Koulukasvatuksen tuli juurruttaa kasvatettaviin sivistyksellistä potentiaalia, eli kykyä osallistua kasvuympäristönsä kulttuuriin.


title: Uushumanismi

text: Uushumanistista kasvatusnäkemystä voi pitää ylevän humanistisena ja olemukseltaan elitistisenä. Seuraava kohta vuosina 1862–1882 kasvatus- ja opetusopin professorina toimineen Z. J. Cleven "Koulujen kasvatusopista" antaa hyvän kuvan suuntauksen pedagogisesta ajattelusta:


title: Uushumanismi

text: Kokonaispersoonallisuuden kehittäminen oli ensisijaista. Suuntaus luotti esimerkin ja mallikelpoisen voimaan. Uskottiin, että opitulla on "siirtovaikutus", esimerkiksi että klassisisten kielten taito siirtyy muiden kielten oppimiseen. Muutenkin opetuksessa klassisella aineksella oli keskeinen asema. Lisäksi malleja saatiin myös esimerkiksi kirjallisuudesta ja oman kielen vanhoilta mestareilta. Matematiikka edusti puhdasta logiikkaa ja järkeä ja oli ajattelun malli. Historiasta poimittiin esimerkillisiä ihmismielen saavutuksia ja henkilöhistorioita. Näin uskottiin ihmisen ominaisimpien henkisten kykyjen (”funktioiden”), esimerkiksi ajattelu- arviointi- ja arvostuskyvyn realisoituvan sekä mielikuvituksen ja tahdon jalostuvan. Tavoitteena ei ollut valmiita tietoja omaava henkilö, vaan ihminen, jolla oli tiedollisia, siveellisiä ja sivistyksellisiä valmiuksia, jotka voivat ”funktionalisoitua” eri aloilla ja tilanteissa.


title: Uushumanismi

text: Käytännössä uushumanistinen pedagogiikka tietenkin jäi ihanteestaan ja on käytännössä saattanut olla lähempänä ”lukkarinkoulua” kuin jalostavaa totuuden tavoittelua. Tunnusomaista oli opettajajohtoisuus ja pitäytyminen oppikirjaan, jota opettajan tehtävä oli selittää ja täydentää.


title: Uushumanismi

text: Suomen oppikoulujärjestelmä rakennettiin uushumanistisille aatteille.


title: Herbartilainen kasvatusfilosofia

text: Herbartilainen kasvatusfilosofia on saksalaisen filosofin J. F. Herbartin (1776–1841) mukaan nimensä saanut kasvatusfilosofinen suuntaus, joka nousi uushumanistisen pedagogiikan rinnalle 1800- ja 1900-lukujen vaihteen tienoilla. Se ei syrjäyttänyt uushumanismia, vaan sulautui siihen uutena tuoreena ajatussuuntana. Herbartilaisuus sai ”ajan sanana” hallitsevan aseman 1900-luvun alkuvuosikymmenien opettajakoulutuksessa, ja siitä tuli virallinen pedagoginen doktriini uushumanismin saadessa vanhentuneisuuden leiman.


title: Herbartilainen kasvatusfilosofia

text: Uushumanismista poiketen Herbart ei pitänyt älyä, tahtoa ja tunnetta erillisinä henkisinä kykyinä, vaan tähdensi, että mieli ("sielu") on yksi kokonaisuus. Ihanteena oli monipuolinen harrastuneisuus, toisin sanoen kyky kiinnostua aidosti erilaisista ilmiöistä ja tiedonhalu. Kasvatuksen perimmäinen päämäärä oli siveellisesti luja luonne ja henkinen riippumattomuus, mihin oikein ohjattu harrastuneisuus johtaisi. Se oli pohjimmiltaan eettinen, sillä ihmisen arvo ei ollut siinä, mitä hän tiesi, vaan tietämiseen ja järkeen perustuva siveellinen tahto. Herbart katsoi, että kasvattaminen voi toteutua vain opettamalla eli että kasvattaminen on opettamista. Tärkeintä on herättää kiinnostus ja halu (”harrastus”) tietää ja ohjata tiedonhalua sivistysihanteen mukaisesti tavoitteena ajatteleva eettinen persoonallisuus. Opetussisältöjen hyödyllisyys oli alisteinen kasvatuksen siveellisen päämäärän rinnalla.Herbart loi muodollisen asteen teorian opetukseen:selkeys, assosiaatio,systeemi ja metodi.


title: Herbartilainen kasvatusfilosofia

text: Herbartilaisuuden alkuperäinen idealismi vaihtui opetuksen arjessa usein opettajakeskeiseksi kuivakkuudeksi, jolloin tietopainotteisuudesta ja muotojen noudattamisesta tuli tärkeämpi elementti kuin opetuksen kasvattavuudesta, elävyydestä ja elämänläheisyydestä. Sen asemesta päädyttiin usein ”tietojen jakamiseen” ja niiden muistiin pänttäämiseen. Vaikka Herbartin mukaan oppiminen tarkoitti kokonaisuuksien muodostumista ja tietojen kytkeytymistä oppijan aikaisempiin tietoihin ja vaikka hän korosti opetuksen keskittämisen merkitystä, tiedoista muodostui käytännössä usein irrallisia ja ulkokohtaisia ”tiedonjyviä”. Näin kasvatuspäämääränä oleva siveellinen kokonaispersoonallisuus jäi usein taka-alalle tai unohtui kokonaan. Harrastuneisuus voitiin käsittää puuhasteluksi monien asioiden parissa ymmärtämättä, että Herbart tarkoitti käsitteellään ”harrasta”, kysyvää, keskittyvää ja tutkivaa perusasennetta.


title: Edmund Gwenn

text: Edmund Gwenn (26. syyskuuta 1875 Vale of Glamorgan, Wales, Iso-Britannia – 6. syyskuuta 1959 Woodland Hills, Kalifornia, Yhdysvallat) oli brittiläinen näyttelijä.


title: Edmund Gwenn

text: Gwenn joutui lähtemään kotoaan 17-vuotiaana, ilmoitettuaan halustaan ryhtyä näyttelijäksi. Hän oli mukana useassa eri kiertävässä teatteriseurueessa, kunnes hän vuonna 1902 asettui Lontooseen, jossa hän vakiinnutti asemansa luonnenäyttelijänä. Elokuvissa Gwenn näytteli vuodesta 1916 alkaen. Hän sai parhaan miessivuosan Oscar-palkinnon vuonna 1947 roolistaan Kris Kringlenä elokuvassa "Susanin kääntymys". Samassa kategoriassa hän oli ehdolla 1950 elokuvasta "Mister 880". Muita rooleja hänellä oli muun muassa elokuvissa "Lassie palaa kotiin" (1943), "Yön pedot" (1954) ja "Mutta... kuka murhasi Harryn?" (1955).


title: Edmund Gwenn

text: Gwenn on saanut tähden Hollywood Walk of Famelle.


title: Mon-khmer-kielet

text: Mon-khmer-kielet on kaakkoisaasialainen kieliryhmä. Yhdessä Intian munda-kielien kanssa se muodostaa austroaasialaisten kielten ryhmän, joka oli alueella vallitsevana ennen thaimaalaisten, burmalaisten, malajien ja indo-arjalaisten tuloa. Ryhmään kuuluu yli sata kieltä.


title: Mon-khmer-kielet

text: Vietnamin kieli ja khmerin kieli (Kambodža) ovat kieliryhmän ainoat kielet, joilla on virallisen kielen asema maassaan.


title: Dennis Lehane

text: Dennis Lehane (s. 4. elokuuta 1965 Dorchester, Boston, Massachusetts ) on yhdysvaltalainen kirjailija.


title: Dennis Lehane

text: Lehanen teosten pohjalta on myös tehty elokuvia. Martin Scorsesen ohjaus "Suljettu saari" perustuu Lehanen saman nimiseen romaaniin. Lehanen kirjaan pohjautuvat myös Clint Eastwoodin ohjaama elokuva "Menneisyyden ote" ja Ben Affleckin ohjaus "Gone Baby Gone".


title: Sobrante Ridgen luonnonsuojelualue

text: "Sobrante Ridgen luonnonsuojelualue"' () on Richmondissa Kaliforniassa sijaitseva luonnonsuojelualue. Sen pinta-ala on noin 1,1 neliökilometriä. Sobrante Bridgessä kasvaa muun muassa erittäin harvinainen "Arctostaphylos pallida" -niminen kanervakasvi.


title: Clarkia franciscana

text: Clarkia franciscana on horsmakasveihin kuuluva uhanalainen kasvi. "Clarkia franciscanaa" tavataan vain kahdessa paikassa: Presidio of San Franciscossa, San Franciscon kaupungissa sekä Alamedan piirikunnan pääkaupungissa Oaklandissa.


title: Vietnamin–Kiinan sota (1405–1407)

text: Ming-Dynastian kolmas Keisari Yongle valtasi Annamin alueen, ja pystyi pitämään sitä lähes 20 vuotta. Syrjäytetty Tran-dynastia oli pyytänyt kiinalaisten apua, ja kun Kiinan lähettiläs surmattiin, keisari Yongle lähetti noin puolen miljoonan miehen hyvin koulutetun armeijan valloittamaan Vietnamia. Vietnamilaiset taipuivat pian ylivallan edessä. Len-dynastia palautti kuitenkin nopeasti vietnamilaisten itsenäisyyden.


title: William Demarest

text: William Demarest (27. helmikuuta 1892 Saint Paul, Minnesota – 28. joulukuuta 1983 Palm Springs, Kalifornia) oli yhdysvaltalainen näyttelijä. Hän oli Oscar-ehdokkaana parhaasta miessivuosasta vuonna 1946 elokuvasta "Al Jolson". Hänen muihin elokuviinsa kuuluvat muun muassa "Ziegfeld, naisten kuningas" (1936), "Meidän iloinen joukkomme" (1943), "Mieletön, mieletön maailma" (1963) ja "Viva Las Vegas" (1964).


title: William Demarest

text: Demarest on saanut tähden Hollywood Walk of Famelle.


title: Kiinan Nam Việtin valtaus

text: Kiinan Nam Việtin valtaus oli Kiinan Han-dynastian keisari Wun vuonna 111 eaa tekemä onnistunut hyökkäys, joka johti Nam Việtin eli Nanyuen valloittamiseen.


title: Kiinan Nam Việtin valtaus

text: Kiinalaiset halusivat Punaisenjoen viljavan suiston haltuunsa tukikohdaksi kiinalaisille laivoille, jotka kuljettivat rahtia Intian ja Indonesian ja Kiinan välillä.


title: Dominator (U.D.O.:n albumi)

text: Dominator on U.D.O.n kahdestoista studioalbumi, joka julkaistiin 21. elokuuta 2009.


title: Kris Letang

text: Kristopher Allen "Kris" Letang (s. 24. huhtikuuta 1987 Montreal, Quebec) on kanadalainen jääkiekkoilija. Hänen pelipaikkansa on puolustaja ja hän pelaa Pittsburgh Penguinsissa NHL:ssä.


title: Kris Letang

text: Letang pelasi juniorina Ligue de hockey junior majeur du Québecissä Val-d’Or Foreursin riveissä kolme kautta. Tulokaskaudellaan hän keräsi 32 pistettä ja hänet valittiin liigan tulokkaiden tähdistökentälliseen. Kauden jälkeen Pittsburgh Penguins varasi Letangin kolmannella kierroksella (62. vuoro) vuoden . Seuraavalla kaudella hän teki QMJHL:ssa 60 ottelussa 68 tehopistettä ja hänet valittiin liigan tähdistökentälliseen.


title: Kris Letang

text: Letang teki NHL-debyyttinsä kaudella 2006–2007. Hän teki ensimmäisen NHL-maalinsa kolmannessa ottelussaan. Vastassa oli New York Islanders. Seitsemän NHL-ottelun jälkeen Letang kuitenkin palasi QMJHL:ään kehittymään. Kolmannella QMJHL-kaudellaan Letang johdatti Foreursin aina finaaleihin asti. Foreurs kuitenkin hävisi finaalit neljässä ottelussa Lewiston Maineiacsille. Kauden jälkeen hän sai kolme QMJHL-palkintoa;Paul Dumont Trophyn, parhaan puolustajan Emile Bouchard Trophyn, ja parhaalle puolustuvalle puolustajalle myönnettävän Kevin Lowe Trophyn, tämä kertoo Letangin osaamisesta kentän molemmissa päissä. Kauden päätteeksi Letang ehti pelata myös yhden ottelun Pittsburghin farmiseura Wilkes-Barre/Scranton Penguinsissa AHL:ssä.


title: Kris Letang

text: Letang aloitti kauden 2007–2008 Wilkes-Barre/Scranton Penguinsissa keräten 7 pistettä 10 ottelussa. Hänet kuitenkin kutsuttiin nopeasti ylös ja hän pelasi hienon tulokaskauden NHL:ssä merkkauttaen 17 pistettä 63 ottelussa ja oli tulokaspuolustajien pistepörssin kuudes. Hän pelasi myös NHL YoungStars-ottelussa n yhteydessä tammikuussa 2008. Letang eteni Pittsburghin kanssa playoffeissa aina finaaleihin asti, mutta hävisi Detroit Red Wingsille kuudessa ottelussa.


title: Kris Letang

text: Letang teki ensimmäisen playoff-maalinsa NHL:ssä Washington Capitalsia vastaan 6. toukokuuta 2009 pudostuspelien toisella kierroksella kolmannessa ottelussa jatkoajalla. Letangin voittomaali kavensi Capitalsin johdon ottelusarjassa tilanteeseen 2–1 ja Penguins voitti sarjan lopulta seitsemässä ottelussa. Näin Penguins eteni Stanley Cup-finaaleihin jo toista kertaa peräkkäin, jälleen Detroit Red Wingsiä vastaan. Tällä kertaa Pittsburgh voitti ja Letang voitti Stanley Cupin jo toisella kaudellaan NHL:ssä. Letang teki seitsemän ottelun finaalisarjassa yhden maalin.


title: Kris Letang

text: Letangilla on sopimus Penguinsin kanssa vuoteen 2022 asti.


title: Kris Letang

text: Letang teki debyyttinsä Kanadan paidassa vuoden 2005 alle 18-vuotiaiden maailmanmestaruuskilpailuissa Tšekissä. Letang keräsi kuudessa ottelussa neljä pistettä Kanadan ottaessa hopeaa. Kanada hävisi finaalissa Yhdysvalloille numeroin 5–1. Seuraavina kahtena vuotena Letang voitti Kanadan kanssa nuorten maailmanmestaruuskilpailuissa kultaa vuonna 2006 Vancouverissa ja 2007 Ruotsissa. Vuoden 2007 kisoissa Letang oli joukkueensa kapteeni ja keräsi kuudessa ottelussa kuusi tehopistettä. Letang nimettiin myös turnauksen tähdistökentälliseen.


title: Vietnamin–Kiinan sota (1418–1428)

text: Vietnamin–Kiinan sota käytiin vuosina 1418–1428. Kiinalaiset olivat valloittaneet Vietnamin pohjoisosat noin kymmenen vuotta aiemmin. Lê Lợi johti Lam Sonin kansannousua 1418. Vuoteen 1428 mennessä kiinalaiset oli ajettu pois Vietnamista ja la Lê Lợista tuli keisari Le Thai To. Lê Lợi oli varakkaan maanomistajasuvun poika, joka oli palvellut virkamiehenä ennen kiinalaisvalloitusta.


title: Amadeus (albumi)

text: Amadeus on vuonna 2009 tangokuninkuuden voittaneen Amadeus Lundbergin debyyttialbumi. Se julkaistiin 27. tammikuuta 2010 ja sen julkaisi Suomen Mediamusiikki. Albumilta on julkaistu singlet "Matador" ja "Anastacia".


title: Amadeus (albumi)

text: Albumi debytoi Suomen virallisen listan kuudennella sijalla, ja pysyi listalla yhteensä kuusi viikkoa.


title: Nigerin vallankaappaus 2010

text: Nigerin vallankaappaus 2010 tapahtui Nigerissä 18. helmikuuta 2010. Sotilaat hyökkäsivät päivän aikana Nigerin presidentinpalatsiin Niameyssä ja vangitsivat presidentti Mamadou Tandjan. Myöhemmin saman päivän aikana Nigerin televisiossa ilmoitettiin, että Conseil suprême pour la Restauration de la Démocratie () johtajanaan Salou Djibo oli ottanut vallan Nigerissä. Vajaa viikko myöhemmin Djibosta tuli virallisesti Nigerin valtionpäämies.


title: Nigerin vallankaappaus 2010

text: Vallankaappauksen taustalla olivat presidentti Tandjan itsevaltaiset otteet. Presidentti Tandja oli vuonna 2009 pidentänyt lainvastaisesti toimikauttaan ja sen jälkeen hajottanut Nigerin parlamentin, joka ei ollut hyväksynyt kansanäänestystä uudesta virkakaudesta. Nigerin perustuslakituomioistuinkin oli hylännyt kansanäänestyksen, joka olisi pitänyt Tandjan vallassa vielä kolme vuotta. Tandjan toinen viisivuotinen kausi presidenttinä päättyi jo joulukuussa 2009. Tandja uudisti maan perustuslakia saadakseen jatkokauden vallassa. Opposition mukaan hänellä oli käytännössä jo diktaattorin valtaoikeudet.


title: Nigerin vallankaappaus 2010

text: Vallankaappaus alkoi pääkaupungissa Niameyssä, kun silminnäkijöiden mukaan maaseudulta tulleet sotilaat murtautuivat presidentin palatsiin. Alueelta kuului myös räjähdyksiä. Sairaaloiden mukaan kaappauksessa kuoli vain kolme tai neljä sotilasta. Vallan kaapanneiden sotilaiden neuvosto ilmoitti tämän jälkeen kumonneensa perustuslain, hajottaneensa hallituksen ja lakkauttaneensa kaikki valtion laitokset. Joukkueenjohtaja Salou Djibo julistettiin uuden sotilasjuntan johtajaksi.